title: Zadeva T-384/09: Sodba Splošnega sodišča z dne 23. januarja 2014 – SKW Stahl-Metallurgie Holding in SKW Stahl-Metallurgie proti Komisiji (Konkurenca — Omejevalni sporazumi — Trg kalcijevega karbida in magnezija za jeklarsko in plinsko industrijo v EGP z izjemo Irske, Španije, Portugalske in Združenega kraljestva — Odločba, s katero je bila ugotovljena kršitev člena 81 ES — Določitev cen in delitev trga — Pravica do obrambe — Odgovornost za kršitveno ravnanje — Obveznost obrazložitve — Globe — Enako obravnavanje — Olajševalne okoliščine — Sodelovanje med upravnim postopkom — Sorazmernost — Solidarna odgovornost za plačilo globe — Smernice o načinu določanja glob iz leta 2006)

text:
               8.3.2014

               SL

               Uradni list Evropske unije

               C 71/14

      Sodba Splošnega sodišča z dne 23. januarja 2014 – SKW Stahl-Metallurgie Holding in SKW Stahl-Metallurgie proti Komisiji
      (Zadeva T-384/09) (1)

      (Konkurenca - Omejevalni sporazumi - Trg kalcijevega karbida in magnezija za jeklarsko in plinsko industrijo v EGP z izjemo Irske, Španije, Portugalske in Združenega kraljestva - Odločba, s katero je bila ugotovljena kršitev člena 81 ES - Določitev cen in delitev trga - Pravica do obrambe - Odgovornost za kršitveno ravnanje - Obveznost obrazložitve - Globe - Enako obravnavanje - Olajševalne okoliščine - Sodelovanje med upravnim postopkom - Sorazmernost - Solidarna odgovornost za plačilo globe - Smernice o načinu določanja glob iz leta 2006)
      (2014/C 71/23)
      Jezik postopka: nemščina

         Stranke

         Tožeči stranki: SKW Stahl-Metallurgie Holding AG (Unterneukirchen, Nemčija) in SKW Stahl-Metallurgie GmbH (Unterneukirchen) (zastopniki: sprva A. Birnstiel, S. Janka in S. Dierckens, odvetniki, nato A. Birnstiel in S. Janka)

         Tožena stranka: Evropska komisija (zastopniki: N. von Lingen in A. Antoniadis, zastopnika, skupaj z A. Böhlkejem, odvetnikom)

         Intervenientka v podporo tožečih strank: Gigaset AG (prej Arques Industries AG) (München, Nemčija) (zastopniki: C. Grave, A. Scheidtmann in B. Meyring, odvetniki)

         Predmet

      Predlog za razglasitev ničnosti Odločbe Komisije C(2009) 5791 final z dne 22. julija 2009 v zvezi s postopkom na podlagi člena 81 [ES] in člena 53 Sporazuma EGP (zadeva COMP/39.396 – reagenti na podlagi kalcijevega karbida in magnezija za jeklarsko in plinsko industrijo) v delu, v katerem se nanaša na tožeči stranki, ter, podredno, predlog za odpravo ali znižanje globe, ki je bila z navedeno odločbo naložena tožečima strankama.

         Izrek

                  1.

                  Tožba se zavrne.

                  2.

                  Družbi SKW Stahl-Metallurgie Holding AG in SKW Stahl-Metallurgie GmbH nosita poleg svojih stroškov še stroške Evropske komisije.

                  3.

                  Družba Gigaset AG nosi svoje stroške.

         (1)  UL C 297, 5.12.2009.


title: Zadeva C-98/12: Sklep predsednika Sodišča z dne 27. novembra 2012 (predlog za sprejetje predhodne odločbe Bundesgerichtshof – Nemčija) – Wim JJ Slot proti 3 H Camping-Center Heinsberg GmbH

text:
               9.2.2013

               SL

               Uradni list Evropske unije

               C 38/17

         Sklep predsednika Sodišča z dne 27. novembra 2012 (predlog za sprejetje predhodne odločbe Bundesgerichtshof – Nemčija) – Wim JJ Slot proti 3 H Camping-Center Heinsberg GmbH
   (Zadeva C-98/12) (1)

   2013/C 38/27
   Jezik postopka: nemščina
   Predsednik Sodišča je odredil izbris zadeve.

      (1)  UL C 126, 28.4.2012.


title: Zadeva F-22/06: Sklep Sodišča za uslužbence (prvi senat) z dne 19. septembra 2006 — Vienne in drugi proti Parlamentu (Zavrnitev pomoči na podlagi člena 24 Kadrovskih predpisov — Prenos v Belgiji pridobljenih pokojninskih pravic — Nedopustnost)

text:
               28.10.2006

               SL

               Uradni list Evropske unije

               C 261/33

         Sklep Sodišča za uslužbence (prvi senat) z dne 19. septembra 2006 — Vienne in drugi proti Parlamentu
   (Zadeva F-22/06) (1)

   (Zavrnitev pomoči na podlagi člena 24 Kadrovskih predpisov - Prenos v Belgiji pridobljenih pokojninskih pravic - Nedopustnost)
   (2006/C 261/68)
   Jezik postopka: francoščina
   Stranki

      Tožeče stranke: Philippe Vienne (Bascharage, Luksemburg) in drugi (zastopnika: G. Bounéou in F. Frabetti, avocats)

      Tožena stranka: Evropski parlament (zastopniki: F. De Wachter, M. Mustapha-Pacha in K. Zejdova, zastopniki)
   Predmet zadeve
   Na eni strani razglasitev ničnosti odločbe Evropskega parlamenta o zavrnitvi predlogov za pomoč, ki so jih vložile tožeče stranke v okviru prenosa pokojninskih pravic, ki so jih pridobile v Belgiji, in na drugi strani odškodninski zahtevek.
   Izrek sklepa

               1)

               Tožba se zavrže kot očitno nedopustna.

               2)

               Vsaka stranka nosi svoje stroške.

      (1)  UL C 108, 6.5.2006.


title: Zadeva T-51/07: Sodba Sodišča prve stopnje z dne 8. oktobra 2008 – Agrar-Invest-Tatschl proti Komisiji ( Naknadna izterjava uvoznih dajatev – Sladkor iz Hrvaške – Člen 220(2)(b) Uredbe (EGS) št. 2913/92 – Obvestilo uvoznikom, objavljeno v Uradnem listu – Dobra vera )

text:
               22.11.2008

               SL

               Uradni list Evropske unije

               C 301/33

         Sodba Sodišča prve stopnje z dne 8. oktobra 2008 – Agrar-Invest-Tatschl proti Komisiji
   (Zadeva T-51/07) (1)

   („Naknadna izterjava uvoznih dajatev - Sladkor iz Hrvaške - Člen 220(2)(b) Uredbe (EGS) št. 2913/92 - Obvestilo uvoznikom, objavljeno v Uradnem listu - Dobra vera“)
   (2008/C 301/53)
   Jezik postopka: nemščina
   Stranki

      Tožeča stranka Agrar-Invest-Tatschl GmbH (St. Andrä im Lavanttal, Avstrija) (zastopnika: U. U. Schrömbges in O. Wenzlaff, odvetnika)

      Tožena stranka: Komisija Evropskih skupnosti (zastopniki: A. Alcover San Pedro, zastopnica, in S. Schønberg, zastopnik, skupaj z B. Wägenbaurjem, odvetnik)
   Predmet
   Predlog za delno razglasitev ničnosti odločbe Komisije C(2006) 5789 konč. z dne 4. decembra 2006.
   Izrek

               1)

               Tožba se zavrne.

               2)

               Družbi Agrar-Invest-Tatschl GmbH se naloži plačilo stroškov.

      (1)  UL C 95, 28.4.2007.


title: Zadeva C-494/06 P: Pritožba, ki jo je vložila Komisija Evropskih skupnosti 30. novembra 2006 zoper sodbo Sodišča prve stopnje (drugi senat) z dne 6. septembra 2006 v zadevi Komisija Evropskih skupnosti proti Italijanski republiki, Wam SpA (T-304/04 in T-316/04)

text:
               27.1.2007

               SL

               Uradni list Evropske unije

               C 20/13

         Pritožba, ki jo je vložila Komisija Evropskih skupnosti 30. novembra 2006 zoper sodbo Sodišča prve stopnje (drugi senat) z dne 6. septembra 2006 v zadevi Komisija Evropskih skupnosti proti Italijanski republiki, Wam SpA (T-304/04 in T-316/04)
   (Zadeva C-494/06 P)
   (2007/C 20/20)
   Jezik postopka: italijanščina
   Stranke

      Pritožnica: Komisija Evropskih skupnosti (zastopnika: V. Di Bucci in E. Righini, zastopnika)

      Drugi stranki v postopku: Italijanska republika, Wam SpA
   Predlogi pritožnice:

               —

               naj razveljavi sodbe Sodišča prve stopnje Evropskih skupnosti z dne 6. septembra v zadevi Italijanska republika in Wam proti Komisiji Evropskih skupnosti, T-30/04 in T-316/04, in v skladu s tem

               —

               naj dokončno odloči o sporu in tožbo zavrne kot neutemeljeno;

               —

               podredno, naj zadevo vrne Sodišču prve stopnje v ponovno odločanje;

               —

               Italijanski republiki in Wam SpA naj naloži plačilo stroškov obeh stopenj postopka.

         Pritožbeni razlogi in bistvene trditve
   Komisija uveljavlja en sam razveljavitveni razlog. Sodišče prve stopnje je s tem, da v izpodbijani odločbi ni zadostno obrazložilo vpliva pomoči na trgovino in konkurenco, kršilo člen 87(1) v povezavi s členom 253 ES in je protislovno obrazložilo sodbo.


title: Zadeva T-54/12: Sodba Splošnega sodišča z dne 31. januarja 2013 – K2 Sports Europe proti UUNT – Karhu Sport Iberica (SPORT) (Znamka Skupnosti — Postopek z ugovorom — Prijava figurativne znamke Skupnosti SPORT — Prejšnja nacionalna in mednarodna besedna znamka K2 SPORTS — Relativni razlog za zavrnitev — Neobstoj podobnosti znakov — Člen 8(1)(b) Uredbe (ES) št. 207/2009)

text:
               16.3.2013

               SL

               Uradni list Evropske unije

               C 79/18

         Sodba Splošnega sodišča z dne 31. januarja 2013 – K2 Sports Europe proti UUNT – Karhu Sport Iberica (SPORT)
   (Zadeva T-54/12) (1)

   (Znamka Skupnosti - Postopek z ugovorom - Prijava figurativne znamke Skupnosti SPORT - Prejšnja nacionalna in mednarodna besedna znamka K2 SPORTS - Relativni razlog za zavrnitev - Neobstoj podobnosti znakov - Člen 8(1)(b) Uredbe (ES) št. 207/2009)
   2013/C 79/32
   Jezik postopka: angleščina

      Stranke

      Tožeča stranka: K2 Sports Europe GmbH (Penzberg, Nemčija) (zastopnik: J. Güell Serra, odvetnik)

      Tožena stranka: Urad za usklajevanje na notranjem trgu (znamke in modeli) (zastopnika: A. Folliard-Monguiral in I. Harrington, zastopnika)

      Druga stranka v postopku pred odborom UUNT za pritožbe: Karhu Sport Iberica, SL (Cordoue, Španija)

      Predmet

   Tožba zoper odločbo četrtega odbora UUNT za pritožbe z dne 29. novembra 2011 (zadeva R 986/2010-4) v zvezi s postopkom z ugovorom med družbama K2 Sports Europe GmbH in Karhu Sport Iberica, SL.

      Izrek

               1.

               Tožba se zavrne.

               2.

               Družbi K2 Sports Europe GmbH se naloži plačilo stroškov.

      (1)  UL C 109, 14.4.2012.


title: Zadeva C-53/06: Sklep predsednika Sodišča z dne 22. decembra 2006 — Komisija Evropskih skupnosti proti Kraljevini Španiji

text:
               14.4.2007

               SL

               Uradni list Evropske unije

               C 82/27

         Sklep predsednika Sodišča z dne 22. decembra 2006 — Komisija Evropskih skupnosti proti Kraljevini Španiji
   (Zadeva C-53/06) (1)

   (2007/C 82/51)

      Jezik postopka: španščina

   Predsednik Sodišča je odredil izbris zadeve.

      (1)  UL C 74, 25.3.2006.


title: Zadeva C-369/08: Sklep predsednika Sodišča z dne 20. februarja 2009 — Komisija Evropskih skupnosti proti Zvezni republiki Nemčiji

text:
               20.6.2009

               SL

               Uradni list Evropske unije

               C 141/35

         Sklep predsednika Sodišča z dne 20. februarja 2009 — Komisija Evropskih skupnosti proti Zvezni republiki Nemčiji
   (Zadeva C-369/08) (1)

   2009/C 141/70

      Jezik postopka: nemščina

   Predsednik Sodišča je odredil izbris zadeve.

      (1)  UL C 285, 8.11.2008.


title: Sodba Sodišča (drugi senat) z dne 21. oktobra 2004 v zadevi C-447/02 P: KWS Saat AG proti Uradu za usklajevanje na notranjem trgu (znamke in modeli) (UUNT) (Pritožba — Znamka skupnosti — Uredba (ES) št. 40/94 — Absolutni razlog za zavrnitev — Razlikovalni učinek — Barva sama po sebi — Oranžna barva)

text:
               4.12.2004

               SL

               Uradni list Evropske unije

               C 300/16

      SODBA SODIŠČA

   (drugi senat)
   z dne 21. oktobra 2004
   v zadevi C-447/02 P: KWS Saat AG proti Uradu za usklajevanje na notranjem trgu (znamke in modeli) (UUNT) (1)

   (Pritožba - Znamka skupnosti - Uredba (ES) št. 40/94 - Absolutni razlog za zavrnitev - Razlikovalni učinek - Barva sama po sebi - Oranžna barva)
   (2004/C 300/31)
   Jezik postopka: nemščina
   V zadevi C-447/02 P, zaradi pritožbe na podlagi člena 49 statuta Sodišča, ki jo je dne 11. decembra 2002 vložila KWS Saat AG, s sedežem v Einbecku (Nemčija) (Rechtsanwalt: C. Rohnke), druga stranka v postopku je bil: Urad za usklajevanje na notranjem trgu (znamke in modeli) (UUNT) (zastopnika: D. Schennen in G. Schneider), je Sodišče (drugi senat) v sestavi C.W.A. Timmermans, predsednik senata, C. Gulmann in J.-P. Puissochet, sodnika, N. Colneric, sodnica, in J. N. Cunha Rodrigues (poročevalec), generalni pravobranilec: P. Léger, sodni tajnik: M. Múgica Arzamendi, glavna administratorka, dne 21. oktobra 2004 razglasilo sodbo, katere izrek se glasi kot sledi:

               1.

               Pritožba se zavrne.

               2.

               KWS Saat AG se naloži plačilo stroškov.

      (1)  UL C 55, 8.3.2003.


title: Zadeva T-333/14: Sklep Splošnega sodišča z dne 14. februarja 2017 – Helbrecht/EUIPO – Lenci Calzature (SportEyes) (Znamka Evropske unije — Postopek z ugovorom — Razveljavitev prejšnje figurativne znamke, ki je podlaga za izpodbijano odločbo — Ustavitev postopka)

text:
               18.4.2017

               SL

               Uradni list Evropske unije

               C 121/29

         Sklep Splošnega sodišča z dne 14. februarja 2017 – Helbrecht/EUIPO – Lenci Calzature (SportEyes)
   (Zadeva T-333/14) (1)

   ((Znamka Evropske unije - Postopek z ugovorom - Razveljavitev prejšnje figurativne znamke, ki je podlaga za izpodbijano odločbo - Ustavitev postopka))
   (2017/C 121/42)
   Jezik postopka: angleščina

      Stranke

      Tožeča stranka: Andreas Helbrecht (Hilden, Nemčija) (zastopnik: C. König, odvetnik)

      Tožena stranka: Urad Evropske unije za intelektualno lastnino (zastopnik: M. Rajh, agent)

      Druga stranka pred odborom za pritožbe EUIPO, intervenientka v postopku pred Splošnim sodiščem: Lenci Calzature SpA (Turchetto–Montecarlo, Italija) (zastopnika: C. Celluprica in F. Fischetti, odvetnika)

      Predmet

   Tožba zoper odločbo petega odbora EUIPO za pritožbe z dne 27. februarja 2014 (zadeva R 830/2013-5) v zvezi s posotpkom z ugovorom med Lenci Calzature in M. Helbrechtom.

      Izrek

               1.

               O tej tožbi ni treba več odločati.

               2.

               Družba Lenci Calzature SpA nosi svoje stroške in stroške, ki jih je predlagal A. Helbrecht. Urad Evropske unije za intelektualno lastnino (EUIPO) nosi svoje strtoške.

      (1)  UL C 235, 21.7.2014.


title: Zadeva C-28/07 P: Pritožba, ki jo je 26. januarja 2007 vložila NV Ter Lembeek Internationaal zoper sodbo Sodišča prve stopnje (peti razširjeni senat), razglašeno 23. novembra 2006 v zadevi NV Ter Lembeek Internationaal proti Komisiji Evropskih skupnosti, T-217/02

text:
               14.4.2007

               SL

               Uradni list Evropske unije

               C 82/16

         Pritožba, ki jo je 26. januarja 2007 vložila NV Ter Lembeek Internationaal zoper sodbo Sodišča prve stopnje (peti razširjeni senat), razglašeno 23. novembra 2006 v zadevi NV Ter Lembeek Internationaal proti Komisiji Evropskih skupnosti, T-217/02
   (Zadeva C-28/07 P)
   (2007/C 82/29)
   Jezik postopka: nizozemščina
   Stranki

      Pritožnica: NV Ter Lembeek Internationaal (zastopniki: J.-P. Vande Maele, F. Wijckmans in F. Tuytschaever, advocaten)

      Druga stranka v postopku: Komisija Evropskih skupnosti
   Predlogi pritožnice
   NV Ter Lembeek Internationaal predlaga Sodišču, naj:

               —

               razglasi dopustnost in utemeljenost te pritožbe in razveljavi sodbo v zadevi T 217/02 v delu, v katerem je bil zavrnjen prvi del prvega tožbenega razloga;

               —

               Komisiji naloži plačilo stroškov.

         Pritožbeni razlogi in bistvene trditve

               1.

               Edini pritožbeni razlog se nanaša na dejstvo, da je Sodišče prve stopnje kršilo člen 87(1) ES s tem, da je v izpodbijani sodbi na podlagi nepravilne uporabe prava odločilo, da je prišlo do dajanja prednosti pritožnici v smislu člena 87(1) ES.

               2.

               Pritožbeni razlog obsega dva dela:

                           —

                           izpodbijana sodba krši člen 87(1) ES, ker je v njej odločeno, da je prišlo do dajanja prednosti pritožnici v smislu člena 87(1) ES, zgolj na podlagi formalne in ne na podlagi ekonomske presoje v okviru člena 87(1) ES.

                           —

                           podredno: izpodbijana sodba krši člen 87(1) ES, ker je v njej odločeno, da ni prišlo do precenjenosti zadevnih delnic in da neobstoj precenjenosti pomeni dajanje prednosti v smislu člena 87(1) ES.


title: Združeni zadevi T-219/09 in T-326/09: Sklep Splošnega sodišča z dne 15. decembra 2010 – Albertini in drugi in Donnelly proti Parlamentu (Ničnostna tožba — Sistem dodatnega pokojninskega zavarovanja poslancev Evropskega parlamenta — Sprememba sistema dodatnega pokojninskega zavarovanja — Splošni akt — Neobstoj posamične zadevnosti — Nedopustnost)

text:
               19.2.2011

               SL

               Uradni list Evropske unije

               C 55/22

         Sklep Splošnega sodišča z dne 15. decembra 2010 – Albertini in drugi in Donnelly proti Parlamentu
   (Združeni zadevi T-219/09 in T-326/09) (1)

   (Ničnostna tožba - Sistem dodatnega pokojninskega zavarovanja poslancev Evropskega parlamenta - Sprememba sistema dodatnega pokojninskega zavarovanja - Splošni akt - Neobstoj posamične zadevnosti - Nedopustnost)
   2011/C 55/39
   Jezik postopka: francoščina

      Stranke

      Tožeče stranke: Gabriele Albertini (Milano, Italija) in 62 drugih poslancev in nekdanjih poslancev Evropskega parlamenta, katerih imena so navedena v prilogi k sklepu (zadeva T-219/09); in Brendan Donnelly (London, Združeno kraljestvo) (zadeva T-326/09) (zastopniki: S. Orlandi, A. Coolen, J. N. Louis in E. Marchal, odvetniki)

      Tožena stranka: Evropski parlament (zastopniki: sprva H. Krück, A. Pospíšilová Padowska in G. Corstens, nato N. Lorenz, A. Pospíšilová Padowska in G. Corstens, zastopniki)

      Predmet

   Razglasitev ničnosti sklepov Evropskega parlamenta z dne 9. marca in 3. aprila 2009, ki se nanašata na spremembo ureditve v zvezi s sistemom (prostovoljnega) dodatnega pokojninskega zavarovanja iz Priloge VIII k Pravilniku o stroških in nadomestilih poslancev Evropskega parlamenta.

      Izrek

               1.

               Zadevi T-219/09 int T-326/09 se združita za namen izdaje tega sklepa.

               2.

               Tožbi se zavržeta kot nedopustni.

               3.

               Gabrielu Albertiniju in 62 drugih tožečih strank navedenih v prilogi, in Brendan Donnelly, nosijo svoje stroške in stroške, ki jih je priglasil Evropski parlament.

      (1)  UL C 205, 29.8.2009.


title: Zadeva T-92/14: Tožba, vložena 10. februarja 2014 – Schniga proti USRS – Elaris (Gala Schnitzer)

text:
               19.5.2014

               SL

               Uradni list Evropske unije

               C 151/21

         Tožba, vložena 10. februarja 2014 – Schniga proti USRS – Elaris (Gala Schnitzer)
   (Zadeva T-92/14)
   2014/C 151/28
   Jezik, v katerem je bila tožba vložena: angleščina

      Stranke

      Tožeča stranka: Schniga GmbH (Bolzano, Italija) (zastopnika: G. Würtenberger in R. Kunze, odvetnika)

      Tožena stranka: Urad Skupnosti za rastlinske sorte (USRS)

      Druga stranka pred odborom za pritožbe: Elaris SNC (Angers, Francija)

      Predloga

   Tožeča stranka Splošnemu sodišču predlaga, naj:

               —

               odločbo odbora za pritožbe Urada Skupnosti za rastlinske sorte z dne 20. septembra 2013 v zadevi A 003/2007 razveljavi;

               —

               toženi stranki naloži plačilo stroškov.

      Tožbeni razlogi in bistvene trditve

      Prijavitelj za žlahtniteljsko pravico v Skupnosti: tožeča stranka

      Zadevna žlahtniteljska pravica Skupnosti: Gala Schnitzer – Prijava za žlahtniteljsko pravico v Skupnosti št. EU 18759

      Odločba odbora USRS: odobritev žlahtniteljske pravice v Skupnosti

      Odločba odbora za pritožbe: ugotovitev utemeljenosti pritožbe in razveljavitev izpodbijane odločbe

      Navajani tožbeni razlogi: kršitev členov 61(1)(b), 55(4), 59(3) in 62 Uredbe Sveta št. 2100/94.


title: Zadeva C-386/06: Predlog za sprejetje predhodne odločbe, ki ga je vložilo Commissione tributaria provinciale di Milano (Italija) 18. septembra 2006 — Bakemark Italia Srl proti Agenzia Entrate Ufficio Milano 1

text:
               2.12.2006

               SL

               Uradni list Evropske unije

               C 294/27

         Predlog za sprejetje predhodne odločbe, ki ga je vložilo Commissione tributaria provinciale di Milano (Italija) 18. septembra 2006 — Bakemark Italia Srl proti Agenzia Entrate Ufficio Milano 1
   (Zadeva C-386/06)
   (2006/C 294/45)
   Jezik postopka: italijanščina
   Predložitveno sodišče
   Commissione tributaria provinciale di Milano
   Stranki v postopku v glavni stvari

      Tožeča stranka: Bakemark Italia Srl

      Tožena stranka: Agenzia Entrate Ufficio Milano 1
   Vprašanje za predhodno odločanje
   „Ali je člen 19(1)(c), (d) in (e) DPR 26.10.1972 št. 633 v nasprotju s členom 17 Šeste direktive Sveta št. 77/388/EGS z dne 17. maja 1977 (1)?“

      (1)  UL L 145, str. 1.


title: Zadeva T-398/11 P: Pritožba, ki so jo 25. julija 2011 vložili Yvette Barthel in drugi zoper sklep, ki ga je 10. maja 2011 izdalo Sodišče za uslužbence v zadevi F-59/10, Barthel in drugi proti Sodišču

text:
               1.10.2011

               SL

               Uradni list Evropske unije

               C 290/10

         Pritožba, ki so jo 25. julija 2011 vložili Yvette Barthel in drugi zoper sklep, ki ga je 10. maja 2011 izdalo Sodišče za uslužbence v zadevi F-59/10, Barthel in drugi proti Sodišču
   (Zadeva T-398/11 P)
   2011/C 290/14
   Jezik postopka: francoščina

      Stranke

      Pritožnice: Yvette Barthel (Arlon, Belgija), Marianne Reiffers (Olm, Luksemburg), Lieven Massez (Luxembourg, Luksemburg) (zastopniki: S. Orlandi, A. Coolen, J-N. Louis, É. Marchal, D. Abreu Caldas, odvetniki)

      Druga stranka v postopku: Sodišče Evropske unije

      Predlogi

   Pritožnice Splošnemu sodišču predlagajo naj ugotovi in razsodi:

               —

               Sklep Sodišča za uslužbence z dne 10. maja 2011 (zadeva F-59/10, Barthel in drugi proti Sodišču), s katerim je kot nedopustno zavrglo tožbo pritožnic, se razveljavi;

               —

               tožba se razglasi za dopustno;

               —

               zadeva se vrne Sodišču za uslužbence, da o njej meritorno odloči v skladu s pravom;

               —

               odločitev o stroških se pridrži.

      Pritožbeni razlogi in bistvene trditve

   V podporo svoji pritožbi pritožnice navajajo dva tožbena razloga.

               1.

               Prvi pritožbeni razlog se nanaša na kršitev obveznosti obrazložitve, saj je s tem, ko je tožbo pritožnic zavrnilo kot nedopustno, Sodišče za uslužbence kršilo člen 296 PDEU, člen 36, prvi stavek, Statuta Sodišča Evropske unije in člen 7(1) njegove priloge 1, ker ni preučilo vseh zatrjevanih kršitev prava in pritožnicam ni omogočilo, da se seznanijo z razlogi zavrnitve tožbenih razlogov, ki so se nanašali na nezakonitost razlage a contrario člena 90(2) Kadrovskih predpisov za uradnike Evropske unije glede na člen 91 in pravico do vložitve pritožbe na Sodišče zoper vsako odločbo, ki ima zanj negativne posledice, v treh mesecih od kar je bil o njej uradno obveščen, v skladu z drugo alieneo te določbe. Ker ni obravnavalo vseh tožbenih razlogov in argumentov pritožnic, navedenih v njihovi ničnostni tožbi, je torej Sodišče za uslužbence kršilo obveznost obrazložitve svojega sklepa.

               2.

               Drugi pritožbeni razlog se nanaša na napačno uporabo prava, ker je Sodišče za uslužbence menilo, da je odločba z dne 26. oktobra 2009, s katero je bil zavrnjen predlog pritožnic, zgolj odločba, ki je potrdila, da ker ni bilo odgovora na zahtevo, gre za molk organa, ki pomeni zavrnitev zahteve, čeprav je bila zamuda odgovora posledica čakanja na notranje mnenje, za katerega je bila zaprošena služba Sodišča, ki bi mu omogočilo preučiti ali tožeče stranke izpolnjujejo pogoje za dodatek za izmensko delo na podlagi čelna 56a Kadrovskih predpisov za uradnike Evropske unije.


title: Zadeva F-110/13: Sodba Sodišča za uslužbence (prvi senat) z dne 2. decembra 2014 – Migliore/Komisija (Napredovanje — Postopek certifikacije — Napredovalno obdobje 2013 — Izključitev tožeče stranke z dokončnega seznama uradnikov, ki se jim dovoli udeležba pri programu usposabljanja — Člen 45a Kadrovskih predpisov)

text:
               26.1.2015

               SL

               Uradni list Evropske unije

               C 26/44

         Sodba Sodišča za uslužbence (prvi senat) z dne 2. decembra 2014 – Migliore/Komisija
   (Zadeva F-110/13) (1)

   ((Napredovanje - Postopek certifikacije - Napredovalno obdobje 2013 - Izključitev tožeče stranke z dokončnega seznama uradnikov, ki se jim dovoli udeležba pri programu usposabljanja - Člen 45a Kadrovskih predpisov))
   (2015/C 026/57)
   Jezik postopka: francoščina

      Stranki

      Tožeča stranka: Nunzio Migliore (Sterrebeek, Belgija) (zastopniki: S. Rodrigues, A. Tymen in A. Blot, odvetniki)

      Tožena stranka: Evropska komisija (zastopnika: C. Berardis-Kayser in G. Berscheid, agenta)

      Predmet

   Predlog za razglasitev ničnosti odločbe Komisije o neuvrstitvi tožeče stranke na seznam kandidatov, ki se jim dovoli udeležba pri programu usposabljanja „certifikacija“ v letu 2013.

      Izrek

               1.

               Tožba se zavrne.

               2.

               N. Migliore nosi svoje stroške in stroške, ki jih je priglasila Evropska komisija.

      (1)  UL C 24, 25.1.2014, str. 41.


title: Zadeva F-121/12: Tožba, vložena 17. oktobra 2012 – ZZ proti Europolu

text:
               8.12.2012

               SL

               Uradni list Evropske unije

               C 379/36

         Tožba, vložena 17. oktobra 2012 – ZZ proti Europolu
   (Zadeva F-121/12)
   2012/C 379/63
   Jezik postopka: francoščina

      Stranki

      Tožeča stranka: ZZ (zastopnik: J.-J. Ghosez, odvetnik)

      Tožena stranka: Evropski policijski urad (Europol)

      Predmet in opis spora

   Razglasitev ničnosti odločbe Europola, da se pogodba tožeče stranke ne podaljša za nedoločen čas in naložitev Europolu, da plača razliko med osebnimi prejemki, do katerih bi bila upravičena, če bi bila še naprej zaposlena pri Europolu, in vsemi drugimi nadomestili, ki jih je dejansko prejela od 15. aprila 2012.

      Predlogi tožeče stranke

               —

               Razglasitev ničnosti odločbe, ki jo je tožena stranka sprejela 20. decembra 2011, s katero je tožena stranka tožečo stranko seznanila, da njene pogodbe za določen čas, ki se izteče 14. aprila 2012, ne bo podaljšala;

               —

               naložitev toženi stranki, da tožeči stranki izplača razliko med, na eni strani, zneskom osebnih prejemkov, do katerih bi bil aupravičena, če bi bila še naprej zaposlena pri toženi stranki, in na drugi strani, zneskom osebnih prejemkov, honorarjev, nadomestil za brezposelnost oziroma vseh drugih nadomestil, ki jih je dejansko prejela od 15. aprila 2012 kot nadomestilo za osebne prejemke, ki jih je prejemala kot začasni uslužbenec.

               —

               naložitev plačila stroškov Europolu.


title: Zadeva C-193/14 P: Pritožba, ki jo je Svet Evropske unije 15. aprila 2014 vložil zoper sodbo Splošnega sodišča (drugi senat) z dne 29. januarja 2014 v zadevi Hubei Xinyegang Steel Co. Ltd proti Svetu Evropske unije (T-528/09)

text:
               7.7.2014

               SL

               Uradni list Evropske unije

               C 212/17

         Pritožba, ki jo je Svet Evropske unije 15. aprila 2014 vložil zoper sodbo Splošnega sodišča (drugi senat) z dne 29. januarja 2014 v zadevi Hubei Xinyegang Steel Co. Ltd proti Svetu Evropske unije (T-528/09)
   (Zadeva C-193/14 P)
   2014/C 212/19
   Jezik postopka: angleščina

      Stranke

      Pritožnik: Svet Evropske unije (zastopniki: J.-P. Hix, agent, B. O'Connor, solicitor, S. Gubel, odvetnik)

      Druge stranke v postopku: Hubei Xinyegang Steel Co. Ltd, Evropska komisija, ArcelorMittal Tubular Products Ostrava a.s., ArcelorMittal Tubular Products Roman SA, Benteler Deutschland GmbH, nekdanja Benteler Stahl//Rohr GmbH, Ovako Tube & Ring AB, Rohrwerk Maxhütte GmbH, Dalmine SpA, Silcotub SA, TMK-Artrom SA, Tubos Reunidos, SA, Vallourec Oil and Gas France, nekdanja Vallourec Mannesmann Oil & Gas France, Vallourec Tubes France, nekdanja V & M France, Vallourec Deutschland GmbH, nekdanja V & M Deutschland GmbH, Voestalpine Tubulars GmbH, Železiarne Podbrezová a.s.

      Predlogi

   Pritožnik Sodišču predlaga, naj:

               —

               sodbo Splošnega sodišča Evropske unije (drugi senat) z dne 29. januarja 2014 v zadevi Hubei Xinyegang Steel Co. Ltd proti Svetu Evropske unije (T-528/09), razveljavi;

               —

               prvi del tretjega tožbenega razloga, ki ga je tožeča stranka navajala na prvi stopnji, zavrne kot neutemeljen;

               —

               zadevo glede ostalih tožbenih razlogov, navajanih na prvi stopnji, vrne v ponovno odločanje Splošnemu sodišču v delu, v katerem to ni ugotovilo dejanskega stanja;

               —

               družbi Hubei Xinyegang Steel Co. Ltd naloži plačilo stroškov, ki so Svetu nastali v postopku na prvi stopnji in pritožbenem postopku.

      Pritožbeni razlogi in bistvene trditve

   Svet trdi, da je treba izpodbijano sodbo razveljaviti iz teh razlogov:

               —

               prvič, Splošno sodišče je v obsegu, v katerem je selektivno in nepopolno presodilo dejavnike, ki so zakonsko predpisani za ugotovitev, da je bila industrija Unije ob koncu obdobja preiskave ogrožena, kršilo člen 3(5) osnovne protidampinške uredbe (1) ter izkrivilo očiten pomen dokazov pred njim;

               —

               drugič, Splošno sodišče je v zvezi s predvidenim padcem povpraševanja napačno razlagalo in nato napačno uporabilo člen 3(7) osnovne protidampinške uredbe;

               —

               tretjič, Splošno sodišče je v zvezi z analizo grožnje škode napačno razlagalo člen 3(9) osnovne protidampinške uredbe;

               —

               četrtič, Splošno sodišče je s tem, da je presojo zadevnih gospodarskih dejavnikov, ki sta jo opravili instituciji Unije, nadomestilo s svojo, prekoračilo svoje pristojnosti.

      (1)  Uredba Sveta (ES) št. 384/96 z dne 22. decembra 1995 o zaščiti proti dumpinškemu uvozu iz držav, ki niso članice Evropske skupnosti, UL, posebna izdaja v slovenščini, poglavje 11, zvezek 10, str. 45; nadomestila jo je Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (kodificirano besedilo), UL L 343, str. 51.


title: Zadeva T-414/17: Tožba, vložena 3. julija 2017 – Vorarlberger Landes- und Hypothekenbank/SRB

text:
               21.8.2017

               SL

               Uradni list Evropske unije

               C 277/53

         Tožba, vložena 3. julija 2017 – Vorarlberger Landes- und Hypothekenbank/SRB
   (Zadeva T-414/17)
   (2017/C 277/76)
   Jezik postopka: nemščina

      Stranki

      Tožeča stranka: Vorarlberger Landes- und Hypothekenbank (Bregenz, Avstrija) (zastopnik: G. Eisenberger, odvetnik)

      Tožena stranka: Enotni odbor za reševanje (SRB)

      Predloga

   Tožeča stranka Splošnemu sodišču predlaga, naj:

               —

               sklep z izvršne seje odbora z dne 11. aprila 2017 o izračunu predhodnih prispevkov v enotni sklad za reševanje za leto 2017 (SRB/ES/SRF/2017/05) („Decision of the Executive Session of the Board of 11 April 2017 on the calculation of the 2017 ex-ante contributions to the Single Resolution Fund (SRB/ES/SRF/2017/05)“) ki jo je sprejel Enotni odbor za reševanje (Single Resolution Board, SRB), razglasi za ničen vsaj v delu, v katerem se nanaša na tožečo stranko; in

               —

               toženi stranki naloži plačilo stroškov postopka.

      Tožbena razloga in bistvene trditve

   Tožeča stranka v utemeljitev tožbe navaja dva tožbena razloga.

               1.

               Prvi tožbeni razlog: očitna kršitev bistvenih formalnih zahtev zaradi nepopolne objave sklepa

               2.

               Drugi tožbeni razlog: očitna kršitev bistvenih formalnih zahtev zaradi pomanjkljive obrazložitve sklepa


title: Zadeva C-465/08: Sodba Sodišča (osmi senat) z dne 2. julija 2009 — Komisija Evropskih skupnosti proti Helenski republiki (Neizpolnitev obveznosti države — Direktiva 2005/36/ES — Pravica do ustanavljanja — Priznavanje poklicnih kvalifikacij — Neizvršitev prenosa v predpisanem roku)

text:
               29.8.2009

               SL

               Uradni list Evropske unije

               C 205/11

         Sodba Sodišča (osmi senat) z dne 2. julija 2009 — Komisija Evropskih skupnosti proti Helenski republiki
   (Zadeva C-465/08) (1)

   (Neizpolnitev obveznosti države - Direktiva 2005/36/ES - Pravica do ustanavljanja - Priznavanje poklicnih kvalifikacij - Neizvršitev prenosa v predpisanem roku)
   2009/C 205/18
   Jezik postopka: grščina

      Stranki

      Tožeča stranka: Komisija Evropskih skupnosti (zastopnika: M. Karanasou Apostolopoulou in H. Støvlbæk, zastopnika)

      Tožena stranka: Helenska republika (zastopnik: E. Skandalou, zastopnik)

      Predmet

   Neizpolnitev obveznosti države — Nesprejetje določb, potrebnih za uskladitev z Direktivo Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (UL L 255, str. 22), ki razveljavlja Direktivo 89/49/EGS (UL L 19, str. 16), v predvidenem roku

      Izrek

               1)

               Helenska republika s tem, da določb, potrebnih za uskladitev z Direktivo Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij ni sprejela v predpisanem roku, ni izpolnila obveznosti iz te direktive.

               2)

               Helenski republiki se naloži plačilo stroškov.

      (1)  UL C 327, 20.12.2008.


title: Zadeva T-326/17: Tožba, vložena 29. maja 2017 – Air Canada/Komisija

text:
               24.7.2017

               SL

               Uradni list Evropske unije

               C 239/55

         Tožba, vložena 29. maja 2017 – Air Canada/Komisija
   (Zadeva T-326/17)
   (2017/C 239/68)
   Jezik postopka: angleščina

      Stranki

      Tožeča stranka: Air Canada (Saint-Laurent, Quebec, Kanada) (zastopniki: T. Soames, G. Bakker in I.-Z. Prodromou-Stamoudi, odvetniki, in J. Joshua, barrister)

      Tožena stranka: Evropska komisija

      Predlogi

   Tožeča stranka Splošnemu sodišču predlaga, naj:

               —

               Sklep Komisije C(2017) 1742 final z dne 17. marca 2017 v zvezi s postopkom na podlagi člena 101 PDEU, člena 53 Sporazuma EGP in člena 8 Sporazuma med Evropsko skupnostjo in Švicarsko konfederacijo o zračnem prometu (Zadeva AT.39258 – Letalski prevoz tovora) razglasi za ničen v celoti ali v delu, v katerem se nanaša na tožečo stranko;

               —

               razveljavi ali podredno zniža znesek globe;

               —

               Komisiji naj se naloži plačilo stroškov.

      Tožbeni razlogi in bistvene trditve

   Tožeča stranka v utemeljitev tožbe navaja šest tožbenih razlogov.

               1.

               S prvim tožbenim razlogom se zatrjuje kršitev pravice do obrambe, kršitev načela kontradiktornosti in bistvena kršitev postopka.
               Tožeča stranka trdi, da Komisija v obvestilu o ugotovitvah o možnih kršitvah ni navedle teorije, na kateri temelji celotna zadeva, kot je bila ta teorija prvič navedena v izpodbijanem sklepu, s čimer je tožeči stranki onemogočila obrambo proti obtožbam, kar zadošča za razglasitev ničnosti izpodbijanega sklepa v celoti.

               2.

               Z drugim tožbenim razlogom se zatrjuje kršitev pravice do obrambe, neobrazložitev in bistvena kršitev postopka.
               Tožeča stranka trdi, da je Evropska komisija kršila pravico tožeče stranke do obrambe s tem, da ni (i) navedla nobene ali nobene ustrezne obrazložitve v podporo ugotovitvi ene in nenehne kršitve na vseh progah; (ii) opredelila narave in obsega zatrjevane(ih) kršitve(ev) v skladu z zakonskim standardom; (iii) ni odpravila nasprotovanja med eno in nenehno kršitvijo ter štirimi ločenimi kršitvami, v zvezi s katerimi je bil Sklep Komisije C (2010) 7694 final z dne 9. novembra 2010 razglašen za ničen, kar zadošča za razglasitev ničnosti izpodbijanega sklepa v celoti.

               3.

               S tretjim tožbenim razlogom se zatrjuje očitna napaka pri presoji in očitna napačna uporaba prava v zvezi z nemožnostjo prevoznikov zunaj EU/EGP, da opravljajo storitve na progah znotraj Evrope.
               Tožeča stranka trdi, da je Evropska komisija (i) v členu 1(1) in (4) izpodbijanega sklepa napačno ugotovila, da je tožeča stranka sodelovala pri kršitvi ali kršitvah na progah znotraj EGP ter med letališči znotraj EU in letališči v Švici, na katerih nima nobene pravne možnosti opravljati storitev letalskega prevoza tovora; (ii) spregledala ali napačno razumela mednarodna pravna pravila in pravna pravila EU, ki urejajo pravice zračnega prometa; (iii) napačno uporabila upoštevno sodno prakso s tem, da je ugotovila, da ni bilo nobenih „nepremostljivih ovir“ v zvezi z opravljanjem storitev tožeče stranke na progah znotraj Evrope, s čimer je tožečo stranko napačno opredelila kot potencialno konkurentko na teh progah. Tožeča stranka trdi, da te očitne napake pri presoji in očitne napake pri uporabi prava skupaj in posamično zadoščajo za razglasitev ničnosti izpodbijanega sklepa v celoti ali, podredno, njegovih členov 1(1) in (4).

               4.

               S četrtim tožbenim razlogom se zatrjuje očitno napačna uporaba prava in očitno napačno ugotovljeno dejansko stanje v zvezi s pristojnostjo.
               Tožeča stranka trdi, da je izpodbijani sklep ničen zaradi očitno napačne uporabe prava in očitno napačno ugotovljenega dejanskega stanja, ker (i) se napačno opira na povesem zakonita ravnanja na progah tretjih držav, da bi se dokazala kršitev prog znotraj Evrope, ki je ni mogoče storiti (razlog za razglasitev ničnosti izpodbijanega sklepa v celoti); (ii) se z njim napačno prevzema pristojnosti za domnevno dogovarjanje o „vhodnem“ prometu na progah tretjih držav (razlog za razglasitev ničnosti izpodbijanega sklepa v celoti ali, podredno, člena 1(2) in (3)).

               5.

               S petim tožbenim razlogom se zatrjuje očitna napaka pri presoji dokazov, uporabljenih zoper tožečo stranko.
               Tožeča stranka trdi, da Evropska komisija: (i) ni pravilno uporabila prava, ki se nanaša na eno in nenehno kršitev v zvezi z dokazi; (ii) ni navedla zanesljivih dokazov in ni dokazala dejanskega stanja v skladu z zahtevanim pravnim standardom; in (iii) je napačno zavrnila možnost sprejetja odstopa tožeče stranke od napačno razumljene prijave zaradi prizanesljivosti in ni upoštevala učinka tega odstopa na dokaz, uporabljen zoper tožečo stranko, kar zadošča za razglasitev izpodbijanega sklepa v celot.

               6.

               S šestim tožbenim razlogom tožeča stranka v skladu s prvim, drugim, tretjim, četrtim in petim tožbenim razlogom Sodišču predlaga, naj razveljavi globo, naloženo v členu 3 ali, podredno, bistveno zmanjša globo na podlagi svoje neomejen sodne pristojnosti v skladu s členom 261 PDEU, členom 31 Uredbe št. 1/2003 in ustaljeno sodno prakso.


title: Zadeva F-7/15: Tožba, vložena 21. januarja 2015 — ZZ in drugi/Komisija

text:
               16.3.2015

               SL

               Uradni list Evropske unije

               C 89/47

         Tožba, vložena 21. januarja 2015 — ZZ in drugi/Komisija
   (Zadeva F-7/15)
   (2015/C 089/57)
   Jezik postopka: francoščina

      Stranke

      Tožeče stranke: ZZ in drugi (zastopnika: L. Levi, A. Blot, odvetnika)

      Tožena stranka: Komisija

      Predmet in opis spora

   Razglasitev ničnosti sklepov, ki določajo pravice tožečih strank do povračila stroškov letnih potovanj na podlagi člena 8 Priloge VII Kadrovskih predpisov, kakor je bil spremenjen z Uredbo št. 1023/2013 Evropskega parlamenta in Sveta z dne 22. oktobra 2013 o spremembi Kadrovskih predpisov za uradnike Evropske unije in PZDU, in sklepov, ki bodo od leta 2015 sprejeti vsako leto, ter predlog, naj se Komisiji naloži povračilo dejanskih stroškov letnih potovanj v matični kraj, izračunanih na podlagi navedene določbe, kot se je uporabljala pred začetkom veljave sprememb Kadrovskih predpisov.

      Predlogi tožečih strank

               —

               Razglasitev ničnosti sklepa, s katerim so določene pravice tožečih strank glede letnih potovanj na podlagi člena 8 Priloge VII Kadrovskih predpisov za uradnike EU, kot veljajo od 1. januarja 2014, ker je bil ta sklep prvič razkriti v plačilnem listu z dne junija 2014, vročenem 12. junija 2014;

               —

               razglasitev ničnosti vseh drugih določb, ki bodo na podlagi te določbe od leta 2015 sprejete vsako leto;

               —

               če je potrebno, razglasitev ničnosti odločbe z dne 15. oktobra 2014 o zavrnitvi njihove pritožbe;

               —

               toženi stranki naj se naloži povračilo stroškov tožečih strank za letna potovanja v matični kraj, ki zajemajo dejanske stroške, na podlagi navedene določbe, kot se je uporabljala pred začetkom veljave novih Kadrovskih predpisov 2014, pri čemer je treba navedeni znesek zvišati za zamudne obresti od 12. junija 2014 po obrestni meri Evropske centralne banke za glavne operacije financiranja, ki je veljala v zadevnem obdobju, povečani za tri točke, do dneva plačila dolgovanega zneska;

               —

               toženi stranki naj se naloži plačilo stroškov.


title: Zadeva C-579/10: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 8. decembra 2010 – Staatssecretaris van Financiën proti P. Mooku

text:
               5.3.2011

               SL

               Uradni list Evropske unije

               C 72/8

         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 8. decembra 2010 – Staatssecretaris van Financiën proti P. Mooku
   (Zadeva C-579/10)
   2011/C 72/12
   Jezik postopka: nizozemščina

      Predložitveno sodišče

   Hoge Raad der Nederlanden

      Stranki v postopku v glavni stvari

      Tožeča stranka: Staatssecretaris van Financiën

      Tožena stranka: P. Mook

      Vprašanje za predhodno odločanje

   Ali gre glede na člen 18 ES (postal člen 21 PDEU) za položaj, ki ga ureja pravo Skupnosti, če država članica začetek uporabe cestnega omrežja z motornim vozilom na svojem ozemlju obdavči, kadar je vozilo registrirano v drugi državi članici in izposojeno pri prebivalcu druge države članice ter se s tem vozilom v zasebne namene vozi prebivalec prvonavedene države članice med tema državama članicama?


title: Zadeva T-467/11: Tožba, vložena 29. avgusta 2011 – Colgate-Palmolive proti UUNT – dm drogerie markt (360° SONIC ENERGY)

text:
               29.10.2011

               SL

               Uradni list Evropske unije

               C 319/23

         Tožba, vložena 29. avgusta 2011 – Colgate-Palmolive proti UUNT – dm drogerie markt (360° SONIC ENERGY)
   (Zadeva T-467/11)
   2011/C 319/49
   Jezik, v katerem je bila tožba vložena: angleščina

      Stranke

      Tožeča stranka: Colgate-Palmolive Company (New York, Združene države) (zastopnika: M. Zintler in G. Schindler, odvetnika)

      Tožena stranka: Urad za usklajevanje na notranjem trgu (znamke in modeli)

      Druga stranka pred odborom za pritožbe: dm-drogerie markt GmbH & Co. KG (Karlsruhe, Nemčija)

      Predloga

               —

               Razveljavitev odločbe drugega odbora za pritožbe Urada za usklajevanje na notranjem trgu (znamke in modeli) z dne 25. maja 2011 v zadevi R 1094/2010-2 in

               —

               zavrnitev ugovora.

      Tožbeni razlogi in bistvene trditve

      Prijavitelj znamke Skupnosti: tožeča stranka

      Zadevna znamka Skupnosti: besedna znamka „360° SONIC ENERGY“ za „zobne ščetke“ v razredu 21 – Prijava znamke Skupnosti št. 6236533

      Imetnik znamke ali znaka, navajanega v postopku z ugovorom: druga stranka pred odborom za pritožbe

      Navajana znamka ali znak: registracija mednarodne besedne znamke št. 842882 „SONIC POWER“ za proizvode iz razredov 3 in 21

      Odločba oddelka za ugovore: ugoditev ugovoru in zavrnitev prijave znamke Skupnosti v celoti

      Odločba odbora za pritožbe: zavrnitev pritožbe

      Navajani tožbeni razlogi: kršitev člena 8(1)(b) Uredbe Sveta št. 207/2009, ker je odbor za pritožbe napačno ugotovil verjetnost zmede med zadevnima znamkama.


title: Izbris zadeve T-380/03

text:
               11.9.2004

               SL

               Uradni list Evropske unije

               C 228/44

         Izbris zadeve T-380/03 (1)

   (2004/C 228/107)

      (Jezik postopka: nemščina)

   Predsednik drugega senata Sodišča prve stopnje Evropskih skupnosti je s sklepom z dne 6. julija 2004 odločil o izbrisu zadeve pod opr. št. T-380/03: Korn-og Foderstof Kompagniet proti Komisiji Evropskih skupnosti.

      (1)  UL C 21, 24.1.2004.


title: Zadeva T-614/11: Tožba, vložena 2. decembra 2011 – Garner CAD Technic in drugi proti Komisiji

text:
               11.2.2012

               SL

               Uradni list Evropske unije

               C 39/16

         Tožba, vložena 2. decembra 2011 – Garner CAD Technic in drugi proti Komisiji
   (Zadeva T-614/11)
   2012/C 39/33
   Jezik postopka: nemščina

      Stranke

      Tožeče stranke: Garner CAD Technic GmbH (Weßling, Nemčija), GCT Design Organisation GmbH (Weßling), SG Aerospace GmbH (Weßling) (zastopniki: R. Zehetmeier-Müller, M. Schweda, C. Wünschmann, F. Loose, I. Dörr in J. Eggers. odvetniki)

      Tožena stranka: Evropska komisija

      Predloga

   Tožeče stranke Splošnemu sodišču predlagajo:

               —

               razglasitev ničnosti sklepa Komisije z dne 26. januarja 2011 o državni pomoči C 7/10 (ex CP 250/2009 in NN 5/2010) „KStG, Sanierungsklausel“ (zakon o davku od dobička pravnih oseb, določba o prenosu davčnih izgub v primeru prestrukturiranja podjetij v težavah), notificirano pod dokumentarno številko C(2011) 275 konč., UL L 235, str. 26,

               —

               toženi stranki naj se naloži plačilo stroškov postopka.

      Tožbeni razlogi in bistvene trditve

   Tožeče stranke v utemeljitev tožbe navajajo pet tožbenih razlogov.

               1.

               Kršitev člena 107(1) PDEU: določba o prenosu davčnih izgub v primeru prestrukturiranja podjetij v težavah ni državna pomoč
               Tožeče stranke v zvezi s tem med drugim navajajo, da določba o prenosu davčnih izgub v primeru prestrukturiranja podjetij v težavah iz člena 8c(1a) nemškega zakona o davku od dobička pravnih oseb (KStG) nima selektivnega učinka, zahtevanega na podlagi člena 107(1) PDEU, ker ne daje prednosti posameznim podjetjem ali proizvodnji posameznega blaga. Po mnenju tožečih strank določba o prenosu davčnih izgub v primeru prestrukturiranja podjetij v težavah ne pomeni nobene izjeme od referenčnega sistema načeloma neomejenega prenosa izgub in medčasovnih izravnav izgub, ki obstaja v nemškem davčnem pravu, temveč temu referenčnemu sistemu pomaga, da učinkuje.

               2.

               Kršitev člena 107(1) PDEU: pomanjkanje selektivnosti, ker ni razlikovanja med gospodarskimi subjekti, ki se glede na cilj, ki ga uresničujejo, nahajajo v dejansko in pravno primerljivem položaju
               Tožeče stranke v tej zvezi trdijo, da določba o prenosu davčnih izgub v primeru prestrukturiranja podjetij v težavah obravnava vsako podjetje v pravni obliki družbe pod enakimi pogoji in brez diskrecije. Po mnenju tožečih strank je določba o prenosu davčnih izgub v primeru prestrukturiranja podjetij v težavah splošen davčno-politični ukrep in zato zanj prepoved pomoči ne velja.

               3.

               Kršitev člena 107(1) PDEU: določba o prenosu davčnih izgub v primeru prestrukturiranja podjetij v težavah je upravičena zaradi notranje zgradbe nemškega davčnega sistema
               V tej zvezi tožeče stranke navajajo, da tudi če bi bile istega mnenja kot Komisija in bi sprejele trditev glede selektivnosti določbe o prenosu davčnih izgub v primeru prestrukturiranja podjetij v težavah, bi bila selektivnost upravičena zaradi ustavnopravnih načel obdavčevanja glede na sposobnost plačila, kar preprečuje prekomerno obdavčevanje ter zaradi varstva načela sorazmernosti.

               4.

               Kršitev člena 107(1) PDEU: nobenih pomoči iz državnih sredstev tožečim strankam
               Tožeče stranke trdijo, da niso dobile nobenih pomoči iz državnih sredstev. V zvezi s tem med drugim navajajo, da družbi, ki nosi izgubo, na podlagi določbe o prenosu davčnih izgub v primeru prestrukturiranja podjetij v težavah ni dana nobena premoženjska prednost, temveč le ohrani že obstoječ finančni položaj, ki je standardiziran v skladu z načelom neomejenega prenosa izgub in medčasovnih izravnav izgub.

               5.

               Očitna napaka pri presoji zaradi nezadostnega upoštevanja nemške davčne ureditve
               Tožeče stranke v tej zvezi med drugim trdijo, da Komisija ne pozna zadevnih nemških davčnih določb in da zato izpodbijani sklep vsebuje hude napake.


title: Zadeva F-20/13: Tožba, vložena 26. februarja 2013 – ZZ proti Komisiji

text:
               20.4.2013

               SL

               Uradni list Evropske unije

               C 114/48

         Tožba, vložena 26. februarja 2013 – ZZ proti Komisiji
   (Zadeva F-20/13)
   2013/C 114/73
   Jezik postopka: francoščina

      Stranki

      Tožeča stranka: ZZ (zastopnika: L. Levi in A. Blot, odvetnika)

      Tožena stranka: Evropska komisija

      Predmet in opis spora

   Razglasitev ničnosti sklepa, s katerim je bila posredno zavrnjena zahteva tožeče stranke za odškodnino zaradi zamude pri izdelavi njenih ocenjevalnih poročil za obdobji 2008 in 2009.

      Predlogi tožeče stranke

               —

               Sklep Evropske komisije, s katerim je bila posredno zavrnjena zahteva, ki jo je tožeča stranka vložila 13. januarja 2012, naj se razglasi za ničen;

               —

               če je potrebno, naj se sklep OPI z dne 20. novembra 2012, s katerim je bila zavrnjena pritožba, ki jo je tožeča stranka vložila 24. julija 2012, razglasi za ničen;

               —

               tožeči stranki naj se ex aequo et bono začasno dodeli znesek en evro zaradi utrpljene premoženjske škode in en evro zaradi utrpljene nepremoženjske škode;

               —

               Komisiji naj se naloži plačilo stroškov.


title: Zadeva T-340/03: Sodba Sodišča prve stopnje z dne 30. januarja 2007 — France Télécom proti Komisiji ( Konkurenca — Zloraba prevladujočega položaja — Trg storitev širokopasovnega internetnega dostopa — Plenilske cene )

text:
               24.3.2007

               SL

               Uradni list Evropske unije

               C 69/17

         Sodba Sodišča prve stopnje z dne 30. januarja 2007 — France Télécom proti Komisiji
   (Zadeva T-340/03) (1)

   („Konkurenca - Zloraba prevladujočega položaja - Trg storitev širokopasovnega internetnega dostopa - Plenilske cene“)
   (2007/C 69/39)
   Jezik postopka: francoščina
   Stranke

      Tožeča stranka: France Télécom SA, prej Wanadoo interactive SA (Pariz, Francija) (zastopniki: O. Brouwer, H. Calvet, M. Pittie, J. Philippe in T. Janssens, avocats)

      Tožena stranka: Komisija Evropskih skupnosti (zastopniki: najprej S. Rating in É. Gippini Fournier, zastopnika, nato É. Gippini Fournier)
   Predmet
   Predlog za razglasitev ničnosti Odločbe Komisije z dne 16. julija 2003 o postopku uporabe člena [82 ES] (zadeva COMP/38.233 — Wanadoo Interactive) ali podredno predlog za odpravo ali zmanjšanje globe, ki je bila naložena tožeči stranki.
   Izrek

               1)

               Tožba se zavrne.

               2)

               Tožeči stranki se naloži plačilo stroškov.

      (1)  UL C 289, 29.11.2003.


title: Združeni zadevi T-307/12 in T-408/13: Sodba Splošnega sodišča z dne 5. novembra 2014 – Mayaleh/Svet (Skupna zunanja in varnostna politika — Omejevalni ukrepi proti Siriji — Zamrznitev sredstev — Funkcije guvernerja Centralne banke Sirije — Ničnostna tožba — Obvestitev o aktu, ki vsebuje omejevalne ukrepe — Rok za vložitev tožbe — Dopustnost — Pravica do obrambe — Pošteno sojenje — Obveznost obrazložitve — Dokazno breme — Pravica do učinkovitega sodnega varstva — Sorazmernost — Lastninska pravica — Pravica do zasebnega in družinskega življenja — Uporaba omejitev vstopa za državljana države članice — Prosto gibanje državljanov Unije)

text:
               15.12.2014

               SL

               Uradni list Evropske unije

               C 448/19

         Sodba Splošnega sodišča z dne 5. novembra 2014 – Mayaleh/Svet
   (Združeni zadevi T-307/12 in T-408/13) (1)

   ((Skupna zunanja in varnostna politika - Omejevalni ukrepi proti Siriji - Zamrznitev sredstev - Funkcije guvernerja Centralne banke Sirije - Ničnostna tožba - Obvestitev o aktu, ki vsebuje omejevalne ukrepe - Rok za vložitev tožbe - Dopustnost - Pravica do obrambe - Pošteno sojenje - Obveznost obrazložitve - Dokazno breme - Pravica do učinkovitega sodnega varstva - Sorazmernost - Lastninska pravica - Pravica do zasebnega in družinskega življenja - Uporaba omejitev vstopa za državljana države članice - Prosto gibanje državljanov Unije))
   (2014/C 448/24)
   Jezik postopka: francoščina

      Stranki

      Tožeča stranka: Adib Mayaleh (Damask, Sirija) (zastopnika: G. Karouni in C. Dumont, odvetnika)

      Tožena stranka: Svet Evropske unije (zastopnika: J. P. Hix in V. Piessevaux, zastopnika)

      Predmet

   Predlog za razglasitev delne ničnosti, prvič, Izvedbenega sklepa Sveta 2012/256/SZVP z dne 14. maja 2012 o izvajanju Sklepa Sveta 2011/782/SZVP o omejevalnih ukrepih proti Siriji (UL L 126, str. 9), drugič, Izvedbene uredbe Sveta (EU) št. 410/2012 z dne 14. maja 2012 o izvajanju člena 32(1) Uredbe (EU) št. 36/2012 o omejevalnih ukrepih glede na razmere v Siriji (UL L 126, str. 3), tretjič, Sklepa Sveta 2012/739/SZVP z dne 29. novembra 2012 o omejevalnih ukrepih proti Siriji in razveljavitvi Sklepa 2011/782/SZVP (UL L 330, str. 21), četrtič, Izvedbene uredbe Sveta (EU) št. 363/2013 z dne 22. aprila 2013 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL L 111, str. 1, popravek v UL L 127, str. 27) in, petič, Sklepa Sveta 2013/255/SZVP z dne 31. maja 2013 o omejevalnih ukrepih proti Siriji (UL L 147, str. 14).

      Izrek

               1.

               Tožba v zadevi T-307/12 se zavrne.

               2.

               O tožbi v zadevi T-408/13 ni treba odločati.

               3.

               Adibu Mayalehu se naloži plačilo stroškov.

      (1)  UL C 273, 8.9.2012.


title: Zadeva C-653/15 P: Pritožba, ki jo je Carsten Bopp 7. decembra 2015 vložil zoper sodbo Splošnega sodišča (peti senat) z dne 25. septembra 2015 v zadevi T-209/14, Carsten Bopp/Urad Evropske unije za intelektualno lastnino

text:
               30.5.2016

               SL

               Uradni list Evropske unije

               C 191/3

         Pritožba, ki jo je Carsten Bopp 7. decembra 2015 vložil zoper sodbo Splošnega sodišča (peti senat) z dne 25. septembra 2015 v zadevi T-209/14, Carsten Bopp/Urad Evropske unije za intelektualno lastnino
   (Zadeva C-653/15 P)
   (2016/C 191/06)
   Jezik postopka: nemščina

      Stranki

      Pritožnik: Carsten Bopp (zastopnik: C. Russ, odvetnik)

      Druga stranka v postopku: Urad Evropske unije za intelektualno lastnino (EUIPO)
   Splošno sodišče Evropske unije (šesti senat) je s sklepom z dne 7. aprila 2016 zavrnilo pritožbo in sklenilo, da pritožnik nosi svoje stroške.


title: Zadeva T-382/11: Tožba, vložena 15. julija 2011 – Pigui proti Komisiji

text:
               24.9.2011

               SL

               Uradni list Evropske unije

               C 282/30

         Tožba, vložena 15. julija 2011 – Pigui proti Komisiji
   (Zadeva T-382/11)
   2011/C 282/61
   Jezik postopka: angleščina

      Stranki

      Tožeča stranka: Cristina Pigui (Strejnic, Romunija) (zastopnik: M. Alexe, odvetnik)

      Tožena stranka: Evropska komisija

      Predlogi

               —

               Toženi stranki naj se naloži, da razkrije podatke o identiteti vsake visokošolske ustanove, vključene v magistrski študij na daljavo 2008-2010 iz programa Jean Monnet;

               —

               toženi stranki naj se naloži, da ustavi program, če nobena visokošolska ustanova ni vključena, zahteva pisno študijsko pogodbo med študenti in organizatorji ter zahteva enoten sistem ocenjevanja za vse zadevne študente; in

               —

               Komisiji naj se naloži, da vzpostavi prvotni položaj tožeče stranke, saj je dokazano, da program 2008-2010 ni izpolnjeval meril programa Jean Monnet v delu, v katerem se nanaša na tožečo stranko.

      Tožbeni razlogi in bistvene trditve

   Tožeča stranka s tožbo na podlagi člena 265 PDEU predlaga, naj se ugotovi nezakonito nedelovanje tožene stranke, ker ni razkrila izsledkov javne preiskave, ki jo je zahtevala tožeča stranka.
   Tožeča stranka v utemeljitev svoje tožbe navaja štiri tožbene razloge.

               1.

               Prvi tožbeni razlog je, da je tožena stranka kršila člena 6(3) in 15 Sklepa št. 1720/2006/ES (1), ker ni opravila preiskave in razkrila podatkov, kot je zahtevala tožeča stranka, in člena 11 ter 38 Listine Evropske unije o temeljnih pravicah, ker je kršila načelo preglednosti in zakonodajo o varstvu potrošnikov.

               2.

               Drugi tožbeni razlog je, da je tožena stranka kršila člena 4 in 5 Direktive 97/7/ES (2) ter člena 2(a)(b) in 5 Direktive 2005/29/ES (3), ker ni opravila preiskave v zvezi z magistrskim študijem na daljavo iz progama Jean Monet in ga ovrednotila glede na njegove cilje v skladu s členom 15 Sklepa št. 1720/2006/ES.

               3.

               Tretji tožbeni razlog je, da je tožena stranka kršila člen 5 Direktive 97/7/ES ter člene 2(a)(b), 6 in 7 Direktive 2005/29/ES, ker ni raziskala dvojnih meril v sistemu ocenjevanja študentov

               4.

               Četrti tožbeni razlog je, da je tožena stranka kršila člen 14 Evropske konvencije o varstvu človekovih pravic in temeljnih svoboščin ter člen 2 Protokola št. 1 k Evropski konvenciji o varstvu človekovih pravic in temeljnih svoboščin, ker tožeča stranka ni bila enako obravnavana v okviru magistrskega študija na daljavo iz programa Jean Monnet.

      (1)  Sklep št. 1720/2006/ES Evropskega parlamenta in Sveta z dne 15. novembra 2006 o uvedbi akcijskega programa na področju vseživljenjskega učenja (UL 2006, L 327, str. 45).

      (2)  Direktiva 97/7/ES Evropskega parlamenta in Sveta z dne 20. maja 1997 o varstvu potrošnikov glede sklepanja pogodb pri prodaji na daljavo (UL 1997, L 144, str. 19).

      (3)  Direktiva Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) (UL 2005, L 149, str. 22).


title: Zadeva T-157/14: Sodba Splošnega sodišča z dne 28. februarja 2017 – JingAo Solar in drugi/Svet (Damping — Uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Kitajske ali ki so od tam poslani — Dokončna protidampinška dajatev — Prevzem obveznosti — Ničnostna tožba — Pravni interes — Dopustnost — Država izvoznica — Obseg preiskave — Vzorčenje — Normalna vrednost — Opredelitev zadevnega proizvoda — Rok za sprejetje odločbe v zvezi s prošnjo za priznanje položaja podjetja, ki posluje pod pogoji tržnega gospodarstva — Časovna uporaba novih predpisov — Škoda — Vzročna zveza)

text:
               18.4.2017

               SL

               Uradni list Evropske unije

               C 121/22

         Sodba Splošnega sodišča z dne 28. februarja 2017 – JingAo Solar in drugi/Svet
   (Zadeva T-157/14) (1)

   ((Damping - Uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Kitajske ali ki so od tam poslani - Dokončna protidampinška dajatev - Prevzem obveznosti - Ničnostna tožba - Pravni interes - Dopustnost - Država izvoznica - Obseg preiskave - Vzorčenje - Normalna vrednost - Opredelitev zadevnega proizvoda - Rok za sprejetje odločbe v zvezi s prošnjo za priznanje položaja podjetja, ki posluje pod pogoji tržnega gospodarstva - Časovna uporaba novih predpisov - Škoda - Vzročna zveza))
   (2017/C 121/31)
   Jezik postopka: angleščina

      Stranke

      Tožeče stranke: JingAo Solar Co. Ltd (Ningjin, Kitajska) in 5 drugih tožečih strank, ki so navedene v prilogi sodbe (zastopniki: sprva A. Willems, S. De Knop in J. Charles, nato A. Willems in S. De Knop, odvetniki)

      Tožena stranka: Svet Evropske unije (zastopniki: B. Driessen, agent, skupaj z B. O’Connor, solicitor in S. Gubel, odvetnikom)

      Intervenientka v podporo tožene stranke: Evropska komisija (zastopniki: sprva J.-F. Brakeland, T. Maxian Rusche in A. Stobiecka-Kuik, nato J.-F. Brakeland, T. Maxian Rusche in A. Demeneix, agenti)

      Predmet

   Predlog na podlagi člena 263 PDEU za razglasitev ničnosti Izvedbene uredbe Sveta (EU) št. 1238/2013 z dne 2. decembra 2013 o uvedbi dokončne izravnalne dajatve na uvoz fotonapetostnih modulov iz kristalnega silicija in njihovih ključnih sestavnih delov (tj. celic) s poreklom iz Ljudske republike Kitajske ali ki so od tam poslani (UL 2013, L 325, str. 1), v delu v katerem se uporablja za tožeče stranke.

      Izrek

               1.

               Tožba se zavrne.

               2.

               Družbi JingAo Solar Co. Ltd in ostalim tožečim strankam, katerih imena so navedena v prilogi, se poleg lastnih stroškov naloži plačilo stroškov Sveta Evropske unije.

               3.

               Evropska komisija nosi svoje stroške.

      (1)  UL C 159, 26.5.2014.


title: Zadeva C-278/12 PPU: Sodba Sodišča (drugi senat) z dne 19. julija 2012 (predlog za sprejetje predhodne odločbe Raad van State – Nizozemska) – A. Adil proti Minister voor Immigratie, Integratie en Asiel (Območje svobode, varnosti in pravice — Uredba (ES) št. 562/2006 — Zakonik Skupnosti o pravilih, ki urejajo gibanje oseb prek meja (Zakonik o schengenskih mejah) — Člena 20 in 21 — Odprava nadzora na notranjih mejah — Kontrola znotraj ozemlja — Ukrepi z enakovrednim učinkom kot mejna kontrola — Nacionalna ureditev, ki dovoljuje, da uradniki, odgovorni za nadzor mej in kontrolo tujcev na območju 20 kilometrov od meje z drugimi državami pogodbenicami Konvencije o izvajanju Schengenskega sporazuma, ugotavljajo identiteto, državljanstvo in pravico do prebivanja — Kontrole, namenjene boju proti nezakonitemu prebivanju — Ureditev, ki določa nekatere pogoje in jamstva, zlasti v zvezi s pogostostjo in obsegom kontrol)

text:
               17.11.2012

               SL

               Uradni list Evropske unije

               C 355/8

         Sodba Sodišča (drugi senat) z dne 19. julija 2012 (predlog za sprejetje predhodne odločbe Raad van State – Nizozemska) – A. Adil proti Minister voor Immigratie, Integratie en Asiel
   (Zadeva C-278/12 PPU) (1)

   (Območje svobode, varnosti in pravice - Uredba (ES) št. 562/2006 - Zakonik Skupnosti o pravilih, ki urejajo gibanje oseb prek meja (Zakonik o schengenskih mejah) - Člena 20 in 21 - Odprava nadzora na notranjih mejah - Kontrola znotraj ozemlja - Ukrepi z enakovrednim učinkom kot mejna kontrola - Nacionalna ureditev, ki dovoljuje, da uradniki, odgovorni za nadzor mej in kontrolo tujcev na območju 20 kilometrov od meje z drugimi državami pogodbenicami Konvencije o izvajanju Schengenskega sporazuma, ugotavljajo identiteto, državljanstvo in pravico do prebivanja - Kontrole, namenjene boju proti nezakonitemu prebivanju - Ureditev, ki določa nekatere pogoje in jamstva, zlasti v zvezi s pogostostjo in obsegom kontrol)
   2012/C 355/12
   Jezik postopka: nizozemščina

      Predložitveno sodišče

   Raad van State

      Stranke v postopku v glavni stvari

      Tožeča stranka: A. Adil

      Toženi stranki: Minister voor Immigratie, Integratie en Asiel

      Predmet

   Predlog za sprejetje predhodne odločbe – Raad van State – Razlaga člena 21 Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (UL L 105, str. 1) – Odprava nadzora na notranjih mejah – Možnost, da država članica na svojem ozemlju, na območju 20 kilometrov od kopenske meje s sosednjimi državami opravlja policijske kontrole – Kontrole, namenjene preverjanju izpolnjevanja pogojev za prebivanje – Možnost, da se take kontrole opravi na podlagi splošnih informacij o nezakonitem nahajanju tujih državljanov na območju kontrole, ali nujnost razpolaganja s konkretnimi indici o tem, da je kontrolirana oseba v nezakonitem položaju – Dopustnost ureditve, ki določa kvantitativna merila v zvezi z največjim številom kontrol, ki se jih lahko opravi v določenem obdobju

      Izrek

   Člena 20 in 21 Uredbe (ES) št. 562/2006 Evropskega parlamenta in Sveta z dne 15. marca 2006 o zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) je treba razlagati tako, da ne nasprotujeta nacionalni zakonodaji, kakršna je v postopku v glavni stvari, ki uradnikom, odgovornim za varovanje mej in kontrolo tujcev, dovoljuje izvedbo kontrol na območju 20 km od kopenske meje med državo članico in državami pogodbenicami Konvencije o izvajanju schengenskega sporazuma z dne 14. junija 1985 med vladami držav Gospodarske unije Beneluks, Zvezne republike Nemčije in Francoske republike o postopni odpravi kontrol na skupnih mejah, podpisane v Schengnu 19. junija 1990, zato da se preveri, ali ustavljene osebe izpolnjujejo pogoje za zakonito prebivanje, ki veljajo v tej državi članici, če se te kontrole izvajajo na podlagi splošnih informacij in izkušenj o nezakonitem prebivanju oseb na kraju kontrol, če se lahko izvajajo tudi v omejenem obsegu, da bi se pridobile take splošne informacije in izkušnje na tem področju, in če za te kontrole veljajo nekatere omejitve, zlasti glede obsega in pogostosti izvajanja.

      (1)  UL C 287, 22.9.2012.


title: Zadeva C-224/13: Predlog za sprejetje predhodne odločbe, ki ga je vložilo Tribunale di Cagliari (Italija) 26. aprila 2013 – Kazenski postopek proti Sergiu Alfonsu Lorrai

text:
               20.7.2013

               SL

               Uradni list Evropske unije

               C 207/13

         Predlog za sprejetje predhodne odločbe, ki ga je vložilo Tribunale di Cagliari (Italija) 26. aprila 2013 – Kazenski postopek proti Sergiu Alfonsu Lorrai
   (Zadeva C-224/13)
   2013/C 207/23
   Jezik postopka: italijanščina

      Predložitveno sodišče

   Tribunale di Cagliari

      Stranki v postopku v glavni stvari

      Tožilec: Procuratore della Repubblica presso il Tribunale di Cagliari

      Obdolženec: Sergio Alfonso Lorrai

      Vprašanji za predhodno odločanje

               1.

               Ali razlaga člena 6 Evropske konvencije o človekovih pravicah in člena 47, drugi odstavek, Listine EU o temeljnih pravicah nasprotuje uporabi členov 70, 71 in 72 italijanskega zakona o kazenskem postopku v delu, v katerem določajo, da se, kadar je zaradi neozdravljivega bolezenskega stanja, ki se tudi ne more izboljšati, ugotovljena nesposobnost obdolženca za zavestno sodelovanje v postopku, postopek za nedoločen čas prekine, pri čemer mora bolnik opraviti občasne strokovne preglede?

               2.

               Ali razlaga člena 6 Evropske konvencije o človekovih pravicah in člena 47, drugi odstavek, Listine EU o temeljnih pravicah nasprotuje uporabi člena 159, prvi odstavek, točka 3, italijanskega zakona o kazenskem postopku v delu, v katerem določa zadržanje zastaranja za nedoločen čas (ki se podaljšuje vsako polletje v skladu s členom 72 italijanskega zakona o kazenskem postopku) za obdolžence, ki ne morejo zavestno sodelovati v postopku zaradi neozdravljivega bolezenskega stanja, ki se tudi ne more izboljšati?


title: Zadeva C-340/04: Predlog za sprejem predhodne odločbe na podlagi sklepa Tribunale Amministrativo Regionale della Lombardia, tretji senat, (Italija) z dne 27. maja 2004 v zadevah Carbotermo S.p.A. proti Comune di Busto Arsizio ter AGESP S.p.A. (št. nacionalnega registra: 265/2004) in Consorzio Alisei proti Comune di Busto Arsizio ter AGESP S.p.A. (št. nacionalnega registra: 887/2004), ob udeležbi A.G.E.S.I.

text:
               9.10.2004

               SL

               Uradni list Evropske unije

               C 251/6

         Predlog za sprejem predhodne odločbe na podlagi sklepa Tribunale Amministrativo Regionale della Lombardia, tretji senat, (Italija) z dne 27. maja 2004 v zadevah Carbotermo S.p.A. proti Comune di Busto Arsizio ter AGESP S.p.A. (št. nacionalnega registra: 265/2004) in Consorzio Alisei proti Comune di Busto Arsizio ter AGESP S.p.A. (št. nacionalnega registra: 887/2004), ob udeležbi A.G.E.S.I..
   (Zadeva C-340/04)
   (2004/C 251/12)
   Tribunale Amministrativo Regionale della Lombardia je s sklepom z dne 27. maja 2004 v zadevah Carbotermo S.p.A. proti Comune di Busto Arsizio ter AGESP S.p.A. (št. nacionalnega registra: 265/2004) in Consorzio Alisei proti Comune di Busto Arsizio ter AGESP S.p.A. (št. nacionalnega registra: 887/2004), ob udeležbi A.G.E.S.I.., ki ga je sodno tajništvo prejelo dne 9. avgusta 2004, Sodišču Evropskih skupnosti predložil predlog za sprejem predhodne odločbe.
   Tribunale Amministrativo Regionale della Lombardia predlaga Sodišču, da odloči o naslednjih vprašanjih:

               1.

               „Ali je v skladu z Direktivo 93/36/EGS (1) oddaja naročila v postopku s pogajanji za dobavo goriva in toplotne energije za grelne naprave za stavbe, ki so v lasti ali v pristojnosti občine (Comune) ter za z njo povezano upravljanje in vzdrževanje (pri čemer je vrednost dobave pomembnejša) delniški družbi, katere kapital je trenutno popolnoma v lasti neke druge delniške družbe, katere večinski (99,98-odstotni) delničar je občina, ki je oddala naročilo, oziroma družbi (AGESP), ki ni v neposredni lasti teritorialne skupnosti, temveč neke druge družbe (AGESP Holding), katere kapital je trenutno v 99,98-odstotni lasti državnih organov?

               2.

               Ali je za treba, s pomočjo uporabe člena 13 Direktive 93/38/EGS (2), preveriti pravico za izvajanje, s strani podjetja, kateremu je bilo na podlagi postopka s pogajanji oddana dobava, najpomembnejšega dela dejavnosti s teritorialno skupnostjo, v katere lasti je podjetje, in ali jo je moč potrditi v primeru, ko omenjeno podjetje realizira najpomembnejši del svojega prometa s teritorialno skupnostjo, v katere lasti je, oziroma podredno na ozemlju same skupnosti?“

      (1)  UL L 199, 9.8.1993, str.1.

      (2)  UL L 199, 9.8.1993, str.84.


title: Sodba Sodišča (četrti senat) z dne 18. novembra 2004 v zadevi C-164/04: Komisija Evropskih skupnosti proti Združenemu kraljestvu Velike Britanije in Severne Irske (Neizpolnitev obveznosti države — Direktiva 2001/17/ES — Reorganizacija in prenehanje zavarovalnic — Neizvršitev prenosa v predpisanem roku)

text:
               8.1.2005

               SL

               Uradni list Evropske unije

               C 6/20

      SODBA SODIŠČA

   (četrti senat)
   z dne 18. novembra 2004
   v zadevi C-164/04: Komisija Evropskih skupnosti proti Združenemu kraljestvu Velike Britanije in Severne Irske (1)

   (Neizpolnitev obveznosti države - Direktiva 2001/17/ES - Reorganizacija in prenehanje zavarovalnic - Neizvršitev prenosa v predpisanem roku)
   (2005/C 6/39)
   Jezik postopka: angleščina
   V zadevi C-164/04, Komisija Evropskih skupnosti (zastopnika: E. Traversa in M. Shotter) proti Združenemu kraljestvu Velike Britanije in Severne Irske (zastopnica: C. Jackson), zaradi tožbe zaradi neizpolnitve obveznosti na podlagi člena 226 ES, vložene 31. marca 2004, je Sodišče (četrti senat) v sestavi J. N. Cunha Rodrigues, v funkciji predsednika četrtega senata, M. Ilešič (poročevalec) in E. Levits, sodnika, generalni pravobranilec: L. A. Geelhoed, sodni tajnik: R. Grass, dne 18. novembra 2004 razglasilo sodbo, katere izrek se glasi kot sledi:

               1.

               Združeno kraljestvo Velike Britanije in Severne Irske ni izpolnilo obveznosti iz Direktive Evropskega parlamenta in Sveta 2001/17/ES z dne 19. marca 2001 o reorganizaciji in prenehanju zavarovalnic, s tem, da ni sprejelo zakonskih, podzakonskih in upravnih predpisov, ki so potrebni za uskladitev s to direktivo.

               2.

               Združenemu kraljestvu Velike Britanije in Severne Irske se naloži plačilo stroškov.

      (1)  UL C 106, 30.4.2004.


title: Zadeva T-555/15: Tožba, vložena 25. septembra 2015 – Madžarska/Komisija

text:
               30.11.2015

               SL

               Uradni list Evropske unije

               C 398/63

         Tožba, vložena 25. septembra 2015 – Madžarska/Komisija
   (Zadeva T-555/15)
   (2015/C 398/77)
   Jezik postopka: madžarščina

      Stranki

      Tožeča stranka: Madžarska (zastopnika: M.Z. Fehér in G. Koós)

      Tožena stranka: Evropska komisija

      Predloga

   Tožeča stranka Splošnemu sodišču predlaga, naj:

               —

               Sklep Komisije C(2015)4808 z dne 15. julija 2015 o spremembi pristojbine za inšpekcijo prehranske verige iz leta 2014 razglasi za ničen v delu, v katerem se z navedenim sklepom zahteva začasni odlog uporabe progresivnih stopenj za pristojbino za inšpekcijo prehranske verige na Madžarskem;

               —

               Komisiji naloži plačilo stroškov.

      Tožbeni razlogi in bistvene trditve

   Tožeča stranka v podporo tožbi navaja te razloge:

               1.

               Prekoračitev diskrecijske pravice, očitna napaka pri presoji in kršitev načela sorazmernosti

                           —

                           Na prvem mestu tožeča stranka trdi, da je Komisija s tem, da je zahtevala začasni odlog, storila očitno napako pri presoji, s čimer je prekoračila svojo diskrecijsko pravico in poleg tega kršila načelo sorazmernosti.

               2.

               Kršitev prepovedi diskriminacije in načela enakega obravnavanja

                           —

                           Na drugem mestu tožeča stranka trdi, da je mogoče prakso Komisije v zvezi z začasnim odlogom opredeliti kot neusklajeno, kar naj bi povzročilo kršitev prepovedi diskriminacije in načela enakega obravnavanja.

               3.

               Nespoštovanje obveznosti obrazložitve in kršitev načela dobrega upravljanja ter pravice do obrambe

                           —

                           Na tretjem mestu tožeča stranka zlasti navaja, da Komisija pri tem, ko je zahtevala začasni odlog, ni izpolnila svoje obveznosti obrazložitve.

               4.

               Obveznost lojalnega sodelovanja in pravica do učinkovitega pravnega sredstva

                           —

                           Nazadnje tožeča stranka trdi, da so ji bile zaradi zahteve Komisije za začasni odlog kršene temeljne pravice in jamstva, kot sta obveznost lojalnega sodelovanja in pravica do učinkovitega pravnega sredstva.


title: Zadeva C-165/07: Sodba Sodišča (peti senat) z dne 22. maja 2008 (predlog za sprejetje predhodne odločbe Vestre Landsret – Danska) – Skatteministeriet proti Ecco Sko A/S (Skupna carinska tarifa – Kombinirana nomenklatura – Tarifna uvrstitev – Tarifna številka 6403 – Obutev z zgornjim delom iz usnja – Tarifna številka 6404 – Obutev z zgornjim delom iz tekstilnih materialov)

text:
               5.7.2008

               SL

               Uradni list Evropske unije

               C 171/9

         Sodba Sodišča (peti senat) z dne 22. maja 2008 (predlog za sprejetje predhodne odločbe Vestre Landsret – Danska) – Skatteministeriet proti Ecco Sko A/S
   (Zadeva C-165/07) (1)

   (Skupna carinska tarifa - Kombinirana nomenklatura - Tarifna uvrstitev - Tarifna številka 6403 - Obutev z zgornjim delom iz usnja - Tarifna številka 6404 - Obutev z zgornjim delom iz tekstilnih materialov)
   (2008/C 171/15)
   Jezik postopka: danščina
   Predložitveno sodišče
   Vestre Landsret
   Stranki v postopku v glavni stvari

      Tožeča stranka: Skatteministeriet

      Tožena stranka: Ecco Sko A/S
   Predmet
   Predlog za sprejetje predhodne odločbe – Vestre Landsret – Razlaga Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 2388/2000 [prej št. 2263/2000] z dne 13. oktobra 2000 o spremembi Priloge I k Uredbi Sveta (EGS) št. 2658/87 – Združljivost dodatne opombe 1 k poglavju 64 kombinirane nomenklature, dodane z Uredbo Komisije (EGS) št. 3800/92 z dne 23. decembra 1992 o spremembi Uredbe Sveta št. 2658/87, z opombo 4(a) istega poglavja – Obutev s podplati iz gume, plastične mase, usnja ali umetnega usnja – Uvrstitev pod tarifno številko 6403 kombinirane nomenklature (obutev z zgornjim delom iz usnja) ali pod tarifno številko 6404 (obutev z zgornjim delom iz tekstilnih materialov).
   Izrek

               1)

               Kombinirano nomenklaturo iz priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 2388/2000 z dne 13. oktobra 2000, je treba razlagati tako, da se sandala, kot je ta v postopku v glavni stvari, z zunanjim podplatom iz gume, katere zgornji del je sestavljen iz dveh usnjenih delov, ki sta na vmesni podplat prilepljena in sta med sabo povezana s trakovi za pričvrstitev, pokritimi s pasovi velcro, pri katerem usnje pokriva približno 71 % zunanje površine zgornjega dela in pri katerem je elastični tekstilni material, ki je pod usnjem, na nekaterih delih še vedno viden, uvršča:

                           —

                           pod tarifno številko 6404 kombinirane nomenklature, če tekstilni material zgornjega dela te sandale, ki nima usnjenih delov, opravlja funkcijo zgornjega dela, torej če zagotavlja zadostno oporo stopalu, da lahko uporabnik v tej sandali hodi;

                           —

                           pod tarifno številko 6403 kombinirane nomenklature, če tekstilni material zgornjega dela te sandale, ki nima usnjenih delov, ne opravlja funkcije zgornjega dela, torej če ne zagotavlja zadostne opore stopalu, da lahko uporabnik v tej sandali hodi.

               2)

               Dodatna opomba 1 k poglavju 64 kombinirane nomenklature, ki je bila dodana z Uredbo Komisije (EGS) št. 3800/92 z dne 23. decembra 1992, s katero je bila spremenjena Uredba št. 2658/87, je združljiva z opombo 4(a) k temu poglavju.

      (1)  UL C 129, 9.6.2007.


title: Zadeva C-85/11: Sodba Sodišča (veliki senat) z dne 9. aprila 2013 – Evropska komisija proti Irski (Neizpolnitev obveznosti države — Obdavčenje — Direktiva 2006/112/ES — Člena 9 in 11 — Nacionalna zakonodaja, ki dopušča vključitev oseb, ki niso davčni zavezanci, v skupino oseb, ki so lahko obravnavane kot en zavezanec za DDV)

text:
               1.6.2013

               SL

               Uradni list Evropske unije

               C 156/3

         Sodba Sodišča (veliki senat) z dne 9. aprila 2013 – Evropska komisija proti Irski
   (Zadeva C-85/11) (1)

   (Neizpolnitev obveznosti države - Obdavčenje - Direktiva 2006/112/ES - Člena 9 in 11 - Nacionalna zakonodaja, ki dopušča vključitev oseb, ki niso davčni zavezanci, v skupino oseb, ki so lahko obravnavane kot en zavezanec za DDV)
   2013/C 156/03
   Jezik postopka: angleščina

      Stranki

      Tožeča stranka: Evropska komisija (zastopnik: R. Lyal, agent)

      Tožena stranka: Irska (zastopniki: D. O'Hagen, agent, G. Clohessy SC, N. Travers, BL)

      Intervenientke v podporo tožene stranke: Češka republika (zastopnika: M. Smolek in T. Müller, agenta), Kraljevina Danska (zastopnika: sprva C. Vang, nato V. Pasternak Jørgensen, agenta), Republika Finska (zastopnika: H. Leppo in M. S. Hartikainen, agenta), Združeno kraljestvo Velika Britanija in Severna Irska (zastopnika: H. Walker, agent, skupaj z M. Hallom, barrister)

      Predmet

   Neizpolnitev obveznosti države – Kršitev obveznosti iz členov 9 in 11 Direktive Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1) – Nacionalna zakonodaja, ki dovoljuje vključitev oseb, ki niso davčni zavezanci, v skupino zavezancev za DDV

      Izrek

               1.

               Tožba se zavrne.

               2.

               Evropski komisiji se naloži plačilo stroškov.

               3.

               Češka republika, Kraljevina Danska, Republika Finska in Združeno kraljestvo Velika Britanija in Severna Irska nosijo svoje stroške.

      (1)  UL C 145, 14.5.2011.


title: Zadeva T-482/12: Sklep Splošnega sodišča z dne 9. januarja 2015 – Internationaler Hilfsfonds/Komisija (Ničnostna tožba – Dostop do dokumentov – Uredba (ES) št. 1049/2001 – Zavrnitev dostopa zaradi molka organa – Izvršitev sodbe Splošnega sodišča – Začetna vloga – Neupoštevanje zahtev obličnosti – Člen 44(1)(c) Poslovnika – Nedopustnost)

text:
               2.3.2015

               SL

               Uradni list Evropske unije

               C 73/34

      Sklep Splošnega sodišča z dne 9. januarja 2015 – Internationaler Hilfsfonds/Komisija
      (Zadeva T-482/12) (1)

      (Ničnostna tožba - Dostop do dokumentov - Uredba (ES) št. 1049/2001 - Zavrnitev dostopa zaradi molka organa - Izvršitev sodbe Splošnega sodišča - Začetna vloga - Neupoštevanje zahtev obličnosti - Člen 44(1)(c) Poslovnika - Nedopustnost)
      (2015/C 073/44)
      Jezik postopka: nemščina

         Stranki

         Tožeča stranka: Internationaler Hilfsfonds eV (Rosbach, Nemčija) (zastopnik: H.-H. Heyland, odvetnik)

         Tožena stranka: Evropska komisija (zastopniki: P. Costa de Oliveira in T. Scharf, zastopnika, sprva skupaj s R. Van der Houtom in A. Krämerjem, nato z R. Van der Houtom, odvetniki)

         Predmet

      Primarno, predlog za razglasitev ničnosti sklepa zaradi molka Komisije, ki je tožeči stranki zavrnila poln dostop do dokumentov iz spisa, ki se nanaša na pogodbo LIEN 97-2011, in podredno, predlog za razglasitev delne ničnosti sklepa Komisije z dne 28. avgusta 2012 v odgovor na dopis tožeče stranke z dne 27. julija 2012, naj Komisija izvrši sodbo z dne 22. maja 2012 v zadevi Internationaler Hilfsfonds/Komisija (T-300/10, ZOdl, EU:T:2012:247).

         Izrek

                  1.

                  Tožba se zavrže.

                  2.

                  Internationaler Hilfsfonds eV nosi svoje stroške in stroške Evropske komisije.

         (1)  UL C 26, 26.1.2013.


title: Zadeva C-290/08 P: Pritožba, ki jo je vložil Carlos Correia de Matos 1. julija 2008 zoper sklep Sodišča prve stopnje (peti senat) z dne 9. aprila 2008 v zadevi Correia de Matos proti Komisiji (T-38/08)

text:
               6.6.2009

               SL

               Uradni list Evropske unije

               C 129/2

         Pritožba, ki jo je vložil Carlos Correia de Matos 1. julija 2008 zoper sklep Sodišča prve stopnje (peti senat) z dne 9. aprila 2008 v zadevi Correia de Matos proti Komisiji (T-38/08)
   (Zadeva C-290/08 P)
   2009/C 129/02
   Jezik postopka: portugalščina

      Stranki

      Pritožnik: Carlos Correia de Matos (zastopnik: C. I. Correia de Matos, odvetnik)

      Druga stranka v postopku: Komisija Evropskih skupnosti
   Sodišče (osmi senat) je s sklepom z dne 10. februarja 2009 zavrglo pritožbo.


title: Zadeva C-582/11 P: Sklep Sodišča (osmi senat) z dne 10. julija 2012 – Rügen Fisch AG proti Uradu za usklajevanje na notranjem trgu (znamke in modeli), Schwaaner Fischwaren GmbH (Pritožba — Uredba (ES) št. 40/94 — Člen 7(1) in (2) — Znamka Skupnosti — Besedna znamka SCOMBER MIX — Absolutni razlog za ničnost — Opisnost)

text:
               6.10.2012

               SL

               Uradni list Evropske unije

               C 303/6

         Sklep Sodišča (osmi senat) z dne 10. julija 2012 – Rügen Fisch AG proti Uradu za usklajevanje na notranjem trgu (znamke in modeli), Schwaaner Fischwaren GmbH
   (Zadeva C-582/11 P) (1)

   (Pritožba - Uredba (ES) št. 40/94 - Člen 7(1) in (2) - Znamka Skupnosti - Besedna znamka SCOMBER MIX - Absolutni razlog za ničnost - Opisnost)
   2012/C 303/11
   Jezik postopka: nemščina

      Stranke

      Pritožnica: Rügen Fisch AG (zastopnika: O. Spuhler in M. Geitz, odvetnika)

      Drugi stranki v postopku: Urad za usklajevanje na notranjem trgu (znamke in modeli) (zastopnik: G. Schneider, zastopnik), Schwaaner Fischwaren GmbH (zastopnika: A. Jaeger-Lenz in T. Bösling, odvetnika)

      Predmet

   Pritožba zoper sodbo Splošnega sodišča (tretji senat) z dne 21. septembra 2011 v zadevi Rügen Fisch proti UUNT (T-201/09), s katero je Splošno sodišče zavrnilo tožbo pritožnice zoper odločbo četrtega odbora za pritožbe UUNT z dne 20. marca 2009 (zadeva R 230/2007-4), ki se nanaša na postopek za ugotovitev ničnosti med družbama Rügen Fisch AG in Schwaaner Fischwaren GmbH – Kršitev členov 7(1)(c) in 51(1)(a) Uredbe Sveta (ES) št. 207/2009 z dne 26. februarja 2009, o znamki Skupnosti (UL L 78, str. 1) – Razlikovalni učinek besednega znaka SCOMBER MIX

      Izrek

               1.

               Pritožba se zavrne.

               2.

               Družbi Rügen Fisch AG se naloži plačilo stroškov.

      (1)  UL C 25, 28.1.2012.


title: Zadeva T-575/15: Sodba Splošnega sodišča z dne 28. septembra 2016 – Kozmetika Afrodita/EUIPO – Núñez Martín in Machado Montesinos (AFRODITA COSMETICS) (Znamka Evropske unije — Postopek z ugovorom — Prijava figurativne znamke Evropske unije AFRODITA COSMETICS — Prejšnja nacionalna besedna znamka EXOTIC AFRODITA MYSTIC MUSK OIL in prejšnja nacionalna figurativna znamka AFRODITA MYSTIC MUSK OIL — Relativni razlog za zavrnitev — Verjetnost zmede — Člen 8(1)(b) Uredbe (ES) št. 207/2009)

text:
               14.11.2016

               SL

               Uradni list Evropske unije

               C 419/43

         Sodba Splošnega sodišča z dne 28. septembra 2016 – Kozmetika Afrodita/EUIPO – Núñez Martín in Machado Montesinos (AFRODITA COSMETICS)
   (Zadeva T-575/15) (1)

   ((Znamka Evropske unije - Postopek z ugovorom - Prijava figurativne znamke Evropske unije AFRODITA COSMETICS - Prejšnja nacionalna besedna znamka EXOTIC AFRODITA MYSTIC MUSK OIL in prejšnja nacionalna figurativna znamka AFRODITA MYSTIC MUSK OIL - Relativni razlog za zavrnitev - Verjetnost zmede - Člen 8(1)(b) Uredbe (ES) št. 207/2009))
   (2016/C 419/57)
   Jezik postopka: slovenščina

      Stranke

      Tožeča stranka: Kozmetika Afrodita d.o.o. (Rogaška Slatina, Sovenija) (zastopnik: B. Grešak, odvetnik)

      Tožena stranka: Urad Evropske unije za intelektualno lastnino (zastopnik: M. Rajh, agent)

      Drugi stranki pred odborom za pritožbe pri EUIPO: Pedro Núñez Martín (Madrid, Španija) in Carmen Guillermina Machado Montesinos (Madrid)

      Predmet

   Tožba zoper odločbo četrtega odbora za pritožbe pri EUIPO z dne 28. julija 2015 (zadeva R 2578/2014-4) v zvezi s postopkom z ugovorom med P. Núñezom Martínom ter C. G. Machado Montesinos na eni in družbo Kozmetika Afrodita na drugi strani.

      Izrek

               1.

               Tožba se zavrne.

               2.

               Družbi Kozmetika Afrodita d.o.o. se naloži plačilo stroškov.

      (1)  UL C 406, 7.12.2015.


title: Zadeva T-526/10: Sodba Splošnega sodišča z dne 25. aprila 2013 – Inuit Tapiriit Kanatami in drugi proti Komisiji (Trgovina z izdelki iz tjulnjev — Uredba (ES) št. 1007/2009 — Podrobna pravila za izvajanje — Uredba (EU) št. 737/2010 — Prepoved dajanja navedenih izdelkov na trg — Izjema v korist Eskimov — Ugovor nezakonitosti — Pravna podlaga — Subsidiarnost — Sorazmernost — Zloraba pooblastil)

text:
               8.6.2013

               SL

               Uradni list Evropske unije

               C 164/14

         Sodba Splošnega sodišča z dne 25. aprila 2013 – Inuit Tapiriit Kanatami in drugi proti Komisiji
   (Zadeva T-526/10) (1)

   (Trgovina z izdelki iz tjulnjev - Uredba (ES) št. 1007/2009 - Podrobna pravila za izvajanje - Uredba (EU) št. 737/2010 - Prepoved dajanja navedenih izdelkov na trg - Izjema v korist Eskimov - Ugovor nezakonitosti - Pravna podlaga - Subsidiarnost - Sorazmernost - Zloraba pooblastil)
   2013/C 164/25
   Jezik postopka: angleščina

      Stranke

      Tožeče stranke: Inuit Tapiriit Kanatami (Ottawa, Kanada); Inuit Tapiriit Kanatami (Ottawa, Kanada); Nattivak Hunters and Trappers Association (Qikiqtarjuaq, Kanada); Pangnirtung Hunters’ and Trappers’ Association (Pangnirtung, Kanada); Jaypootie Moesesie (Qikiqtarjuaq); Allen Kooneeliusie (Qikiqtarjuaq); Toomasie Newkingnak (Qikiqtarjuaq); David Kuptana (Ulukhaktok, Kanada); Karliin Aariak (Iqaluit, Kanada); Canadian Seal Marketing Group (Québec, Kanada); Ta Ma Su Seal Products, Inc. (Cap-aux-Meules, Kanada); Fur Institute of Canada (Ottawa); NuTan Furs, Inc. (Catalina, Kanada); GC Rieber Skinn AS (Bergen, Norveška); Inuit Circumpolar Council Greenland (ICC-Greenland) (Nuuk, Grenlandija, Danska); Johannes Egede (Nuuk); Kalaallit Nunaanni Aalisartut Piniartullu Kattuffiat (KNAPK) (Nuuk); William E. Scott & Son (Édinburg, Združeno kraljestvo); Association des chasseurs de phoques des Îles-de-la-Madeleine (Cap-aux-Meules); Hatem Yavuz Deri Sanayi iç Ve Diș Ticaret Ltd Șirketi (Istanbul, Turčija); Northeast Coast Sealers’ Co-Operative Society, Ltd (Fleur-de-Lys, Kanada) (zastopnika: J. Bouckaert in H. Viaene, odvetnika)

      Tožena stranka: Evropska komisija (zastopniki: E. White, P. Oliver in K. Mifsud-Bonnici, zastopniki)

      Intervenienta v podporo tožene stranke: Evropski parlament (zastopniki: sprva I. Anagnostopoulou in L. Visaggio, nato L. Visaggio in D. Gauci, zastopniki), in Svet Evropske unije (zastopnika: M. Moore in K. Michoel, zastopnika)

      Predmet

   Predlog za razglasitev ničnosti Uredbe Komisije (EU) št. 737/2010 z dne 10. avgusta 2010 o določitvi podrobnih pravil za izvajanje Uredbe (ES) št. 1007/2009 Evropskega parlamenta in Sveta o trgovini z izdelki iz tjulnjev (UL L 216, str. 1).

      Izrek

               1.

               Tožba se zavrne.

               2.

               Inuit Tapiriit Kanatami, Nattivak Hunters and Trappers Association, Pangnirtung Hunters’ and Trappers’ Association, Jaypootie Moesesie, Allen Kooneeliusie, Toomasie Newkingnak, David Kuptana, Karliin Aariak, Canadian Seal Marketing Group, Ta Ma Su Seal Products, Inc., Fur Institute of Canada, NuTan Furs, Inc., GC Rieber Skinn AS, Inuit Circumpolar Council Greenland (ICC-Greenland), Johannes Egede, Kalaallit Nunaanni Aalisartut Piniartullu Kattuffiat (KNAPK), William E. Scott & Son, Association des chasseurs de phoques des Îles-de-la-Madeleine, Hatem Yavuz Deri Sanayi iç Ve Diș Ticaret Ltd Șirketi in Northeast Coast Sealers’ Co-Operative Society, Ltd nosijo svoje stroške in stroške Evropske komisije.

               3.

               Evropski parlament in Svet Evropske unije nosita svoje stroške.

      (1)  UL C 13, 15.1.2011.


               22.11.2008

               SL

               Uradni list Evropske unije

               C 301/4

         Prisega novega člana Sodišča prve stopnje
   (2008/C 301/07)
   O'Higgins, ki je bil s sklepom predstavnikov vlad držav članic Evropskih skupnosti z dne 22. julija 2008 (1) imenovan za sodnika na Sodišču prve stopnje za obdobje od 1. septembra 2008 do 31. avgusta 2013, je 15. septembra 2007 prisegel pred Sodiščem.

      (1)  UL L 219, 14.8.2008, str. 63.


title: Zadeva C-260/13: Sodba Sodišča (peti senat) z dne 23. aprila 2015 (predlog za sprejetje predhodne odločbe Verwaltungsgericht Sigmaringen – Nemčija) – Sevda Aykul/Land Baden-Württemberg (Predhodno odločanje — Direktiva 2006/126/ES — Vzajemno priznavanje vozniških dovoljenj — Zavrnitev države članice, da osebi, ki je vozila pod vplivom prepovedanih drog, prizna veljavnost vozniškega dovoljenja, ki ga je izdala druga država članica)

text:
               22.6.2015

               SL

               Uradni list Evropske unije

               C 205/2

         Sodba Sodišča (peti senat) z dne 23. aprila 2015 (predlog za sprejetje predhodne odločbe Verwaltungsgericht Sigmaringen – Nemčija) – Sevda Aykul/Land Baden-Württemberg
   (Zadeva C-260/13) (1)

   ((Predhodno odločanje - Direktiva 2006/126/ES - Vzajemno priznavanje vozniških dovoljenj - Zavrnitev države članice, da osebi, ki je vozila pod vplivom prepovedanih drog, prizna veljavnost vozniškega dovoljenja, ki ga je izdala druga država članica))
   (2015/C 205/02)
   Jezik postopka: nemščina

      Predložitveno sodišče

   Verwaltungsgericht Sigmaringen

      Stranki v postopku v glavni stvari

      Tožeča stranka: Sevda Aykul

      Tožena stranka: Land Baden-Württemberg

      Izrek

               1.

               Člena 2(1) in 11(4), drugi pododstavek, Direktive 2006/126/ES Evropskega parlamenta in Sveta z dne 20. decembra 2006 o vozniških dovoljenjih je treba razlagati tako, da ne nasprotujeta temu, da država članica na ozemlju, na katerem imetnik vozniškega dovoljenja, ki ga je izdala druga država članica, začasno prebiva, zavrne priznanje veljavnosti tega vozniškega dovoljenja zaradi kršitvenega ravnanja njegovega imetnika, ki je bilo storjeno na navedenem ozemlju po izdaji navedenega vozniškega dovoljenja in zaradi katerega v skladu z nacionalnim pravom prvonavedene države članice ni zmožen za vožnjo motornega vozila.

               2.

               Država članica, ki v položaju, kot je ta v postopku v glavni stvari, zavrne priznanje vozniškega dovoljenja, je pristojna določiti pogoje, ki jih mora imetnik vozniškega dovoljenja izpolniti, da ponovno pridobi pravico do vožnje na njenem ozemlju. Predložitveno sodišče mora preučiti, ali zadevna država članica na podlagi svojih predpisov dejansko ne nasprotuje neomejeno priznanju vozniškega dovoljenja, ki ga je izdala druga država članic. V zvezi s tem je pristojno preveriti, ali pogoji, ki jih določa zakonodaja prvonavedene države članice, v skladu z načelom sorazmernosti ne presegajo tistega, kar je primerno in potrebno za uresničitev cilja, ki ga zasleduje Direktiva 2006/126, in sicer izboljšanja prometne varnosti.

      (1)  UL C 189, 29.6.2013.


title: Zadeva C-255/09: Tožba, vložena 9. julija 2009 — Komisija Evropskih skupnosti proti Portugalski republiki

text:
               29.8.2009

               SL

               Uradni list Evropske unije

               C 205/29

         Tožba, vložena 9. julija 2009 — Komisija Evropskih skupnosti proti Portugalski republiki
   (Zadeva C-255/09)
   2009/C 205/51
   Jezik postopka: portugalščina

      Stranki

      Tožeča stranka: Komisija Evropskih skupnosti (zastopnika: E. Traversa in M. França, zastopnika)

      Tožena stranka: Portugalska republika

      Predloga tožeče stranke

               —

               Ugotovi naj se, da Portugalska republika s tem, da v uredbi zakonu št. 177/92 z dne 13. avgusta o določitvi pogojev za povračilo zdravstvenih stroškov, nastalih v tujini, niti z nobenim drugim instrumentom nacionalnega prava ni določila možnosti povračila zunajbolnišničnih zdravstvenih stroškov, nastalih v drugi državi članici, razen v primerih, določenih v Uredbi (EGS) št. 1408/71 (1), oziroma s tem, da je v primeru, ko ta uredba zakon dopušča možnost povračila zunajbolnišničnih zdravstvenih stroškov, nastalih v drugi državi članici, za to povračilo določila pogoj predhodne odobritve, ni izpolnila obveznosti iz člena 49 ES.

               —

               Portugalski republiki naj se naloži plačilo stroškov.

      Tožbeni razlogi in bistvene trditve

   Komisija meni, da Portugalska republika ni izpolnila obveznosti iz člena 49 ES, kakor so bile razložene v sodni praksi Sodišča.
   Iz te sodne prakse izhaja, da se člen 49 uporablja za pacienta, ki prejema plačljive zdravstvene storitve v državi članici, kjer nima stalnega prebivališča.
   Na Portugalskem uredba zakon št. 177/92, ki določa pogoje za povračilo zdravstvenih stroškov, nastalih v tujini, ne določa izrecno povračila zunajbolnišničnih zdravstvenih stroškov, nastalih v drugi državi članici, razen v primerih, določenih v Uredbi št. 1408/71, ali, kot so razložili portugalski organi, povračilo teh zunajbolnišničnih stroškov pogojuje s predhodno odobritvijo pod strogimi pogoji.

      (1)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 149, str. 2)


title: Zadeva C-12/12: Sodba Sodišča (peti senat) z dne 18. aprila 2013 (predlog za sprejetje predhodne odločbe Bundesgerichtshof – Nemčija) – Colloseum Holding AG proti Levi Strauss & Co. (Znamke — Uredba (ES) št. 40/94 — Člen 15(1) — Pojem „resna uporaba“ — Znamka, ki se uporablja le kot element sestavljene znamke ali v kombinaciji z drugo znamko)

text:
               8.6.2013

               SL

               Uradni list Evropske unije

               C 164/6

         Sodba Sodišča (peti senat) z dne 18. aprila 2013 (predlog za sprejetje predhodne odločbe Bundesgerichtshof – Nemčija) – Colloseum Holding AG proti Levi Strauss & Co.
   (Zadeva C-12/12) (1)

   (Znamke - Uredba (ES) št. 40/94 - Člen 15(1) - Pojem „resna uporaba“ - Znamka, ki se uporablja le kot element sestavljene znamke ali v kombinaciji z drugo znamko)
   2013/C 164/10
   Jezik postopka: nemščina

      Predložitveno sodišče

   Bundesgerichtshof

      Stranki v postopku v glavni stvari

      Tožeča stranka: Colloseum Holding AG

      Tožena stranka: Levi Strauss & Co.

      Predmet

   Predlog za sprejetje predhodne odločbe - Bundesgerichtshof – Razlaga člena 15(1) Uredbe Sveta (ES) št. 40/94 z dne 20. decembra 1993 o znamki Skupnosti (UL, posebna izdaja v slovenščini, poglavje 17, zvezek 1, str. 146) – Pojem „uporaba znamke“ – Priznanje obstoja uporabe znamke, ki je del sestavljene znamke pod pogojem, da se ta sestavljena znamka uporablja – Priznanje obstoja uporabe znamke v primeru, ko se ta znamka uporablja izključno skupaj z drugo znamko in sta obe znamki posamično ali skupaj registrirani kot sestavljena znamka.

      Izrek

   Pogoj resne uporabe znamke v smislu člena 15(1) Uredbe Sveta (ES) št. 40/94 z dne 20. decembra 1993 o blagovni znamki Skupnosti je lahko izpolnjen, kadar se registrirana znamka, ki je razlikovalni učinek pridobila zaradi uporabe druge sestavljene znamke, katere element je, uporablja le prek te druge sestavljene znamke ali kadar se uporablja le skupaj z drugo znamko in je tudi sama kombinacija teh znamk dodatno registrirana kot znamka.

      (1)  UL C 89, 24.3.2012.